text:
अक्षांश
भूगोलमे पृथ्वीक सतहमे पूर्वसँ पश्चिमदिश खिचिएल काल्पनिक रेखाके अक्षांश कहैत अछि जे कोन ठाउँ पृथ्वीक उत्तर वा दक्षिणमे परैत अछि जनावैत अछि । पृथ्वीक उत्तरी ध्रुव आ दक्षिणी ध्रुवके जोइड पृथ्वीक केन्द्रसँ खिचिएल रेखामे लम्ब बनाई केन्द्रविन्दुसँ सीधा सतहके शुन्य डिग्री आधार मान अक्षांश रेखा खिचिने होएत अछि। शुन्य डिग्रीक अक्षांश रेखाके भूमध्य रेखा या विषुवत रेखा कहैत अछी। अक्षांश रेखा बृत्तक रूपमे रहल होएत अछी । हरेक डिग्रीमे खिचिल ई रेखा उत्तरमे ९० आ दक्षिणमा ९० टा होएत अछि।
देशान्तर
पृथ्वीको पूर्वी ध्रुवसँ पश्चिमी ध्रुवधरि एक डिग्रीक फरकमे खिचिएल काल्पनिक रेखासभके देशान्तर रेखा कहैत अछि। ई समयक मापन करिल सजिलो होएत अछि। देशान्तर रेखासभ जम्मा ३६० टा होएत अछि ।
गणित
गणित एहन विद्यासभक समूह छी जे सङ्ख्यासभ, मात्रासभ, परिमाणसभ, रूपसभ आ ओइसभक आपसी सम्बन्ध, गुण, स्वभाव इत्यादिक अध्ययन करैत अछि। गणित एक अमूर्त या निराकार आ निगमनात्मक प्रणाली छी। गणितक बहुतेक शाखासभ अछि: अङ्कगणित, रेखागणित, त्रिकोणमिति, साङ्ख्यिकी, बीजगणित, कलन, इत्यादि। गणितमे अभ्यस्त व्यक्ति या खोज करनिहार वैज्ञानिकके गणितज्ञ कहल जाइत अछि। बीसम् शताब्दीक प्रख्यात ब्रिटिश गणितज्ञ आ दार्शनिक बर्टेन्ड रसेलक अनुसार - गणितके एक एहन विषयके रूपमे परिभाषित कएल जा सकैत अछि जाहिमे हम जानिए नै सकैत छी की हम की कऽ रहल छी, नै त हमरासभके ई पता होइत अछि की जे हम कऽ रहल छी ओ सत्य अछि या नै। गणित किछ अमूर ...
ⓘ रेखा
भानुरेखा गणेशन उर्फ़ रेखा जन्म: १० अक्टुबर, १९५४ हिन्दी भाषा फिल्मसभक एक अभिनेत्री छी । प्रतिभाशाली रेखाक हिन्दी चलचित्रसभक सबसँ बढिया अभिनेत्रीसभमे से एक मानल जाएत अछि । ओना त रेखा अपन चलचित्र जीवनक शुरुआत एक बाल कलाकार तेलुगु चलचित्रकर्मी रंगुला रत्नम सँ केने छल, परन्तु हिन्दी सिनेमामे उनकर प्रविष्टि १९७० क चलचित्र सावन भादोंसँ भेल छल।


c: text/html

text:
ⓘ गौतम ऋषि
गौतम ऋषि वैद्धिक कालक मुल सप्तर्षि मध्यक पहिल ऋषि छथि । उनकर पिताक नाम रहुगुणा छल । ई ऋषिके गौतम गौत्रक गोत्र प्रवर्तक कही चिनैत अछि । महर्षी गौतम वैद्धिक कालक मुल सप्तर्षि मध्यक पहिल ऋषि छथि । वास्तवमे उच्चारणमे गौतम उनकर वास्तविक नाम गोतम छी । गोतमक नामसँ गोतम गाण बनल अछि । वास्तविक नाम गोतम भेला वापत प्रचलनमे गौतम कहै सबदिश गौतमनै उल्लेख भेल पावैत अछि । संस्कृत ग्रन्थ मानभन्तरक सातौं भल्युममे उल्लेख तथ्यके जर्मन मानवशास्त्री म्याक्स मुलर अपन खोजमे अहिना उल्लेख केने अछि:-महर्षि गौतम वैद्धिक कालका एक प्रख्यात महर्षि छल । ओ हिन्दू धर्मक मन्त्रसभक प्रतिपादक सेहो छल । त्हिल हुनका वैद्धिक कालमा मन्त्रद्रष्टा कहै चिनैत छल ।"
वास्तवमे ई तथ्य प्रमाणित करैत अछि कि महर्षि गौतम महान, प्रतापी आ ऋषिसभक सेहो महर्षि छल । ओ हिन्दू धर्ममे प्रयोग भेल कतिपय मन्त्रसभक मुख्य प्रतिपादक सहो छल । ओ ओहि समयमे मन्त्रक प्रवर्तन केने छल । तहिसँ हुनका वैद्धिक कालमे मन्त्रक पिता कहै चिनैत् छल । मानवशास्त्री मुलरकै खोज अनुसार गौतम महर्षिक बारेमे ऋगवेदमे सेहो उल्लेख अछि । मुलर अपन खोजमे लिखने अछि:- "ऋगवेदमे बहुत शुक्तिसभ अछि जे महर्षि गौतमक नाम आ जिवनक कुछ पक्षक बारेमे उल्लेख केने अछि ।" ई तथ्यसँ सेहो प्रमाणित होएत अछि कि वास्तवमे महर्षि गौतम अत्यन्त प्रभावशाली आ सिद्ध महर्षि छल । ऋगवेदक तमाम शुक्तिसभ उनकर महानता आ जिवनीक व्याख्या कएल गेल अछि । देवि भागवतमे सेहो महर्षि गौतमक बारेमे बहुत बातसभ उल्लेख कएल गेल मिलैत अछि । अपन खोजमे मुलर लिखाने अछि:-"देवि भागवतक अनुशार प्राचिन कालक गोदावरी नदीक नाम सेहो महर्षि गौतमसग जोडने अछि अर्थात गोदावरी नदीक नाम सेहो महर्षि गौतमक नामसँ जुराएर राखने अछि ।"
ई तथ्य बताएल अनुसार गोतावरी नदी प्राचिन मिथिला नजिक परै वाला मिथिला उपवन होएत बहैत् छल । ई नदी आ गंगा नदी प्राचिनकालमे करिब संगसंगै भऽ बहैत छल । ओहि समयक अत्यन्त पवित्र नदी मानैवाला गोदावरी नदीक नाम सेहो महर्षि गौतमक नामसँ राखने छल । ऋगवेदक अनुसार महर्षि गौतम राहुगाणाक बेटा छल । राहुगाना अङ्गिराक सन्तती छल । महर्षि गौतमक तीन बेटा छल ।
1. महर्षि गौतमक विवाह
वैद्धिक ग्रन्थसभ आ विभिन्न विद्वानसभ विभिन्न कालखण्डमे कएल खोज अनुसन्धान अनुसार महर्षि गौतमक दुई विवाह भेल पुष्टी होएत अछि । कियाकी उनकर प्रख्यात पत्नी अहिल्यासँ एक मात्र सन्तान सतानन्दक जन्म भेल बताने अछि मुदा ओसँ पहिल उनकर दुई अन्य बेटा वामदेव आ नोधास रहल सब उल्लेख केने अछि । ई दुई पुत्रक बारेमे बहुत लाम्बा वर्णन कएल गेल पावैत अछि ।

robotstxt: allowed

filter: keep


text:
मैथिली फिल्म
मैथिल भाई लोकनि के लेल एकटा नीक खबर अछि. जल्दीए अहां सभ के एकटा आओर मैथिली फिल्म देखय के लेल मिलत. फिल्मक नाम अछि " हमर अपन गाम, अपन लोक " हमरा कनि विशेष खुशी भs रहल अछि किएक त एहि फिल्मक मुहूर्त हमर अपन ब्लॉक केवटी के खराज गाम मे भेल. फिल्मक मुहूर्त विधायक अशोक कुमार यादव जी कएलखिन्ह. फिल्म के डॉयरेक्टर छथिन्ह मनोज झा आओर प्रोड्यूसर छथिन्ह कल्याणी झा. फिल्म केर निर्माण भ रहल अछि कल्याणी इंटरटेनमेंट के बैनर सं. फिल्म मे मिथिलाक बाढ़ि... रौदी... बेरोजगारी... पिछड़ापन... विकासक अनदेखी के कारण लोकक पलायन के मुद्दा उठाएल गेल अछि. एहि फिल्म मे ई देखायल जा रहल अछि जे पलायन... गाम घर सं दूर भेलाह के बादहिं लोक अपन माटि...पानि के नहिं बिसरा पाबय छथि. एकरे संग ओहन लोकक के फेर सं मिथिला सं जोड़य के कोशिश कएल जा रहल अछि जे अपन जड़ि सं कटि चुकल छथिन्ह... अपन परम्परा...संस्कृति के बिसरा चुकल छथिन्ह. कोशिश त नीक अछि. फिल्म के कलाकार छथिन्ह पिंकू श्रीवास्तव... सपन कुमार.... जूली कुमारी आओर मनोज राणा. फिल्म मे संगीत द रहल छथिन्ह परमानंद मकुनमा. गायक- गायिका मे त बड़ पैघ नाम सभ छथिन्ह कुमार शानू... मो अजीज... अनुराधा पौडवाल... रेखा राव. एहि फिल्म के स्क्रीप्ट राइटर छथिन्ह प्रेम सागर. फिल्म के शूटिंग छठ के दिन 5 नवम्बर सं होएत. शूटिंग खराज गाम... रैयाम चीनी मिल... सुक्की डैम... राजनगर कैम्पस मे होएत. त इंतजार करु फिल्म के सिनेमा हॉल मे आबय के.


text:
बिहार विधानसभा चुनाव 2010 के चुनाव परिणाम अनाए शुरू भ गेल अछि. परिणाम सं साफ भ गेल अछि जे एहि मे लालू प्रसाद यादव जीक लालटेन टिमटिमा क रहि गेल... नीक सं जलि नहि पाएल आओर बुझि गेल.
लालू जीक संग रामविलास पासवान जीक सेहो तेहने हाल अछि. आरजेडी-एलजेपी गठबंधन अपन कोनो करामात नहि देखा पाएल. जखन कि लोकसभा चुनाव मे कम सीट जीतला आओर मंत्री पद नहि मिलला के कारण ओ अपन पूरा समय राज्य पर देने छलखिन्ह.
लालू आओर पासवान जी एकरा लेल मीडिया के जिम्मेदार ठहरा रहल छथिन्ह. मुदा ओ एहि पर ध्यान नहि देलखिन्ह जे हुनकर 15 साल के राज मे बिहार सय साल सं बेसि पाछा चलि गेल. बिहार हर क्षेत्र मे पिछड़ि गेल.
चुनाव परिणाम अएला के संग लालू जी आओर पासवान जीक घर पर सन्नाटा पसरि गेल अछि. एहने हाल आरजेडी आओर एलजेपी के पार्टी कार्यालय के सेहो अछि. कार्यकर्ता सभ निराश छथिन्ह.
लालू जीक आओर पासवान जी एहन कल्पना नहि कएने छलखिन्ह जे रिजल्ट एतेक खराब होएत. रिजल्ट सं हुनका भारी झटका लगलन्हि. दूनु नेता एकदम सं निराश छथिन्ह.
लोक सभ नीतीश जीक साथ द लालू जीक नारा के...तर्क के एकदम सं नकारि देलखिन्ह. लालू आओर पासवानजीक लेल एहि नुकसान के सभस पैघ कारण अहां कांग्रेस के सेहो ठहरा सकैत छी.
आरजेडी-एलजेपी के लेल सभसं पैघ वोटकटवा साबित भेल कांग्रेस. कांग्रेस के कारण आरजेडी-एलजेपी के 50 प्रतिशत सं बेसि उम्मीदवार के हार के मुंह देखय पड़लन्हि.
अगर जेडीयू-बीजेपी गठबंधन के आरजेडी-एलजेपी गठबंघन सं सीधा टक्कर रहैत... कांटा के टक्कर रहैत त लालू-पासवान जी एहि सं बेहतर स्थिति मे रहि सकैत छलाह. मुदा कांग्रेस हिनकर बंटाधार करि देलक.
अगर कांग्रेस सभ सीट पर अपन उम्मीदवार ठाड़ नहि कएने रहैत त आरजेडी-एलजेपी के आओर सीट मिल सकैत छल. राहुल गांधी हिनकर बत्ती बुझाबय के काज करलखिन्ह. कांग्रेस अपने त हारबे करल... लालू-पासवान जीक सेहो हरा देलक.


text:
देश के सभसं बड़का अखबार मे सं एक दैनिक भास्कर जल्दीए बिहार आओर झारखंड सं शुरू होए वाला अछि. एहिके लेल दैनिक भास्कर के पत्रकार सभक जरूरत अछि. दैनिक भास्कर अखबार मे एहि बारे मे एकटा भारी भरकम विज्ञापन निकलल अछि. अखबार के लेल जतेक पद अछि सभ बिहार आओर झारखंड सं जुड़ल लोक के लेल अछि. जेहि पद के लेल विज्ञापन निकलल अछि ओ अछि... समाचार संपादक... उप समाचार संपादक... मुख्य उप संपादक... उप संपादक... प्रशिक्षु उप संपादक... चीफ रिपोर्टर... डिप्टी चीफ रिपोर्टर... रिपोर्टर... प्रशिक्षु रिपोर्टर... वाणिज्य संवाददाता... खेल संवाददाता... ब्यूरो प्रमुख ... वरिष्ठ संवाददाता... संवाददाता... फोटोग्राफर... कार्टूनिस्ट... डिजाईनर...मैगजीन/ फीचर संपादक.
कुल 16 पद के लेल सैकड़ों वैकेंसी अछि. ओना एकरा सभ के लेल 5 साल के अनुभव मांगल गेल अछि मुदा अगर अहां मे जोश... उत्साह... किछ करय के जज्बा अछि त कोनो दिक्कत नहि. मुदा एक बात ध्यान राखब 21 अप्रैल तक अहांक आवेदन अखबार के पास पहुंचि जएबाक चाही. अहां अपन फोटो लागल बॉयोडाटा/ रिज्यूमे एहि पर भेज सकय छी :


text:
नवका- पुरनका लेख सर्च करु...
इग्नू सं मैथिलीक पढ़ाई
इंदिरा गांधी राष्ट्रीय मुक्त विश्वविद्यालय... IGNOU मे मैथिली विषय केर फाउंडेशन कोर्सक पाठ्यक्रम तैयार भs चुकल अछि आओर अगिला सत्र सं एकर पढ़ाई शुरू भs जाएत. एकर जानकारी इग्नू के क्षेत्रीय निदेशक डॉ ए एन त्रिपाठी देलखिन्ह. हुनका अनुसार एहि सं दोसर ठाम रहय वाला लोक के मदद सेहो मिलतन्हि. मैथिली मे फाउंडेशन कोर्स शुरू भेला सं दोसर भाषा-भाषी लोक सभ सेहो आसानी सं मैथिली सीख सकय छथिन्ह. आओर एहि पाठ्यक्रम सं हुनका मिथिला केर बारे मे जानय के मौका सेहो मिलतन्हि.
1 टिप्पणी:


text:
बिहार एहन प्रान्त मे सं अछि जे अप्पन भाषा-संस्कृति कें समाप्त करबाक ब्यूह रचैत रहल. संवैधानिक मान्यता प्राप्त भाषा मैथिलीक जेहन दुर्दशा बिहार मे सरकारी स्तर पर भेल अछि तेहन दोसर उदाहरण नै भेटत. पड़ोसी राज्य पश्चिम बंगाल मे एक-दू जिलाक भाषा नेपाली छै, तथापि शिक्षा बोर्ड सं ल' ओ सभ बात-व्यवहार लेल राज्य सरकार इंतजाम केने अछि जे बांग्ला लेल कएल गेल अछि.
एतबे नै, छत्तीसगढ़ी एखन धरि मान्य भाषा नै अछि तथापि छत्तीसगढ़ राज्य बनने छत्तीसगढ़ी कें राजभाषाक दर्जा भेटल छै. ओतहि मैथिली कें संविधान मान्यताक बादो बिहार सरकार से दर्जा नै देलक अछि, संगहि भाषा कें तोड़बाक कुचक्र सेहो चलि रहल अछि. मुख्यमंत्री नीतीश कुमारक मैथिली बजने स्थिति बदलत से आस करब मूर्खता!
ओम्हर मातृभूमि (गुजरात) आ मातृभाषा (गुजराती) प्रति अगाध श्रद्धा रखनिहार प्रधानमंत्री नरेन्द्र मोदी राष्ट्रीय भाषा हिन्दी सहित अन्यान्य भारतीय भाषा हेतु स्पष्ट दृष्टि रखैत छथि. प्रधानमंत्री कोलकाता मे आयोजित भौतिकशास्त्री प्रोफेसर सत्येंद्र नाथ बोस केर 125म जयंती पर आयोजित एक कार्यक्रम मे बजलाह से ज्ञान-विज्ञान केर प्रचार-प्रसार लेल स्थानीय भाषाक इस्तेमाल आवश्यक अछि.
प्रधानमंत्री कहलनि अछि जे युवा लोकनि मे विज्ञानक प्रति लगाओ विकसित करबाक लेल देसी भाषा मे प्रचार-प्रसार करबाक चाही. एहि कार्य मे भाषा रुकावट नै, सहायक होइ छै. प्रधानमंत्री वैज्ञानिक लोकनि सं अपील केलनि जे ओ आम लोक लेल आवश्यक प्रोजेक्ट सभ करथि.
ओना मैथिली भाषा मे विज्ञान आ तकनीक विषयक लेखन नै जकां अछि. मुदा सरकार जओं सहयोगी होअय त' ई काज संभव छै. ओहुना दीर्घकाल सं बिहार मे प्राथमिक स्तर पर शिक्षाक माध्यम मैथिली करबाक मांग कएल जा रहल अछि. मुदा बिहारे सरकार अछि, संविधान आ न्यायालय कें सेहो नै गुदानइए त' आओर विशेष की कहल जाए.
जखन कि देखल गेल अछि जे प्रधानमंत्री मिथिला क्षेत्र वा बिहार मे अपन दौरा सभक दौरान मैथिली बजबा सं नै चुकैत छथि.


text:
मुख्य पृष्ठ सभटा टैग Mithila
Tag: Mithila
मिथिला लेल खुशखबरी, स्पाइस जेट दरभंगा एयरपोर्ट कें लेल शुरू केलक...
उड़ान योजनाक तहत यात्रीक सेवा लेल तैयार भ' रहल दरभंगा एयरपोर्ट सं आठ नवंबर सं फ्लाइट सर्विस भैटा लागत । स्पाइस जेट यात्रिक लेल ऑनलाइन टिकट विंडो खोइल देने अछि। दिल्ली, बेंगलुरु आ मुंबई सं आब दरभंगाक लेल टिकटक बुकिंग शुरू भ' चुकल अछि।
शंघाई अंतरराष्ट्रीय प्रदर्शनी मे लागल मिथिला पेंटिंग्स, चीन केलनि प्रशंसा -Madhubani...
चीन केर प्रतिष्ठित 10वा अंतरराष्ट्रीय पारंपरिक कला प्रदर्शनी क' आयोजन शंघाका ई कला संग्रहालय मे 11 जून क' कयल गेल छल. अहिमे चीन आ भारत कें संगे जापान, दक्षिण कोरिया, तुर्की, ईरान आ अमेरिका केर कलाकृति क' प्रदर्शित कयल गेल.
सीता माता केर 108 नाम – MATA SITA KE 108 NAAM
ॐ जनकनन्दिन्यै नमः।ॐ लोकजनन्यै नमः।ॐ जयवृद्धिदायै नमः।ॐ जयोद्वाहप्रियायै नमः।ॐ रामायै नमः।ॐ लक्ष्म्यै नमः।ॐ जनककन्यकायै नमः।ॐ राजीवसर्वस्वहारिपादद्वयाञ्चितायै नमः।ॐ राजत्कनकमाणिक्यतुलाकोटिविराजितायै नमः।ॐ मणिहेमविचित्रोद्यत्रुस्करोत्भासिभूषणायै नमः।ॐ...


text:
प्रधानमंत्री नरेंद्र मोदी कें अध्यक्षता मे केंद्रीय मंत्रीमंडल केर बैठक भेल छल. दूसर कार्यकाल कें एक साल पूरा भेलाक बाद ई पहिल कैबिनेट बैठक छल. अहि बैठक मे बहुतरास महत्वपूर्ण फैसला लेल गेल, जाहिमे कठिन दौर सं गुजर रहल MSME सेक्टर केर हालत दुरुस्त करबाक लेल 20 हजार करोड़ लोन कें प्रस्तावक मंजूरी मिलल. ओतय, किसान कें राहत पहुंचबाक लेल सरकार 14टा फसल मे 50 सं 83 फीसदी तक ज्यादा दाम देबाक फैसला केलनि अछि.
कैबिनेट बैठक कें बाद प्रेस कॉन्फ्रेंस मे केंद्रीय कृषि मंत्री नरेंद्रfarmers तोमर कहलनि जे न्यूनतम समर्थन मूल्य मे बहुत बढ़ोतरी कयल गेल अछि . किसान कें लेल सरकार तरफ सं ई बड़का ऐलान अछि. मक्का कें समर्थन मूल्य मे 53 फीसदीक बढ़ोतरी कयल गेल अछि. तूअर आ मूंग मे सहो 58 फीसदी केर बढ़ोतरी कयल गेल अछि. तोमर कहलनि जे 14टा फसल एहन अछि, जाहिमे किसान सब कें 50 सं 83 फीसदी तक ज्यादा समर्थन मूल्य देल जायत.
केंद्रीय कृषि मंत्री कहलनि जे ब्याज छूट योजना कें तहत 31अगस्त तक जे किसान अपन ऋण अदायगी करता, हुनका 4% ब्याज पर सेहो कर्जा मिलत. अखन धरि सरकार 360 लाख मिट्रिक टन गेहूं, 95 लाख मिट्रिक टन धान आ 16.07 लाख मिट्रिक टन दाल खरीदी केलनि .
ओतय, केंद्रीय मंत्री प्रकाश जावड़ेकर कहलनि जे किसान केर फसलक न्यूनतम समर्थन मूल्यक कुल लागत कें डेढ़ गुना ज्यादा रखबाक वादा सरकार पूरा को रहल अछि. खरीफ फसल 20-21 कें 14टा फसल कें न्यूनतम समर्थन मूल्य जारी को देल गेल अछि. ई 14टा फसल पर किसान केर लागत कें 50-83% तक ज्यादा दाम हासिल होयत.
कमजोर उद्योग केर उभारो कें लेल 4 हजार करोड़क फंड
केंद्रीय मंत्री नितिन गडकरी कहलनि जे देश मे 6 करोड़ MSME अछि. MSME सं देश मे 11 करोड़ से ज्यादा नौकरी मिलल अछि. 25 लाख MSME कें पुर्नगठन केर उम्मीद अछि. छोट सेक्टर मे टर्नओवर सीमा 50 करोड़ कयल गेल अछि. गडकरी आगू कहलनि MSME अखन कठिन दौर सं गुजर रहल अछि. 2 लाख MSME नबका फंड सं शुरू कयल जायत. कमजोर उद्योग केर उभारो कें लेल 4 हजार करोड़ कें फंडक मंजूरी मिलल अछि.


text:
जतऽ छी ओतहिसँ परीक्षा
त्रिवि विद्यार्थी जत’ छथि ओतहिसँ परीक्षा लेबाक व्यवस्था मिलेलक, एनाक’ छानलक सहजगम्य आ निकटस्थ केन्द्र ।
त्रिभुवन विश्वविद्यालय देशभरि होम सेन्टरसँ परीक्षा सञ्चालन करबाक नीति अनने अछि । अहाँ अखनक परिस्थितीमे जत’ छी ओतहिसँ परीक्षा देबाक व्यवस्था त्रिवि कर’ लागल अछि । एकरा लेल फारम भरबाक तरिका सार्वजनिक कएने अछि।
छठि लगले परीक्षा सञ्चालनक लेल त्रिवि ई तैयारी कएने अछि । अखन तत्कालक लेल चारि बर्षवला (B.B.S.) बीबीएस, (B.ED.) बीएड आ (B..SC.) बीएस्सीक लेल ई सेवा उपलब्ध अछि। एहने अवस्था जँ कायम रहत तँ अधिकांश संकाय आ तहक लेल इहए विधि अपनाब’ त्रिवि जनेने अछि । अपनाकेँ नजदिक पड़’ वला वा अपना सहज होएवला सेन्टर छान’ लेल एना करू । त्रिविक https://tuexam.edu.np/ वबसाईटमे जाउ।सहजगम्य आ निकटस्थ पड़’ वला सेन्टर छानू कहिते तर हाथक आंगुरक चित्रमे दाबु । एत’ तह छानू आ रजिष्ट्रेशन नम्बर भरू ।
तकरा बाद Search Deails मे दाबु । तकरा बाद एहन फारम आएत । तकरा बाद फारम भरू। फारममे अहाँ अखन जत’ छी ओतहिसँ परीक्षा देब’ जोगर केन्द्र छनोट क’ पाबि सकैत छी ध्यानपूर्वक देखल जाउ। एत’ सहजगम्य आ निकटस्थ सेन्टर छान’ लेल तरिका समेत अपलोड कएल गेल अछि।
ई जानकारी सम्पूर्ण विद्यार्थीमे पहुँचए तइँ शेयर अवश्य करी ।


text:
ⓘ तारा (रामायण)
तारा हिन्दू महाकाव्य रामायणमे वानरराज वालीक पत्नी छी। ताराक बुद्धिमता, प्रत्युत्पन्नमतित्वता, साहस तथा अपन पतिक प्रति कर्तव्यनिष्ठाक सभ पौराणिक ग्रन्थसभमे सराहल गेल अछि। ताराक हिन्दू धर्म पञ्चकन्यासभमे सँ एक मानल गेल अछि। पौराणिक ग्रन्थसभमे पञ्चकन्यासभक विषयमे कहल गेल अछि:-
अहिल्या द्रौपदी कुन्ती तारा मन्दोदरी तथा।
पञ्चकन्या स्मरणित्यं महापातक नाशक॥
मुद्दा ताराक मुख्य भूमिकामे वाल्मीकि रामायणमे केवल तीन ही जगह दर्शाएल गेल अछि, मुद्दा ओकर चरित्र रामायण कथाक समझे वालाक मनमे एक अमिट छाप छोडि दैत अछि। जे तीन जगह ताराक चरित्र मुख्य भूमिकामे अछि, ओ ई प्रकार अछि:-
- वालीक वधक पश्चात् ताराक विलाप।
- सुग्रीवक पत्नी बनै के पश्चात् क्रोधित लक्ष्मणक शान्त केनाए।
- सुग्रीव-वालीक द्वितीय द्वंद्वसँ पहिने ताराक वालीक चेतावनी।
1. जन्म
किछ ग्रन्थसभक अनुसार ओ देवतासभक गुरु बृहस्पतिक पौत्री छल। एक कथाक अनुसार समुद्र मन्थनक दौरान चौदह मणिसभमेसँ एक अप्सरासभ छल। ओही अप्सरासभमे सँ एक तारा छल। वाली आ सुषेण दुनु मन्थनमे देवतागणक मदत करि रहल छल। जखन ओ ताराक देखलक् तँ दुनुमे ओ पत्नी बनावेक होड लगल। वाली ताराक दाहिनी तरफ तथा सुषेण ओकर बाँया तरफ खडा भ गेल। तखन विष्णु फैसला सुनौलक् कि विवाह के समय कन्याक दाहिना तरफ ओकर होम्ए वाला पति तथा बायाँ तरफ कन्यादान करै वाला पिता होएत अछि। अतः वाली ताराक पति तथा सुषेण ओकर पिता घोषित कएल गेल।
2. वालीक वध
रामक ई आश्वासन दै पर कि राम स्वयं वालीक वध करत्, सुग्रीव वालीक ललकारलक्। वाली ललकार सुनि बाहर आएल। दुनुमे घमासान युद्ध भेल, मुद्दा किया कि दुनु भाइसभक मुख तथा देह रचना समान छल, एही लेल राम असमंजसक कारण अपन वाण नै चलौलक्। अन्ततः वाली सुग्रीवके खराब तरिकासँ परास्त करि दूर खदेड देलक। सुग्रीव निराश भ फेर रामक पास आवि गेल। राम ई बेर लक्ष्मणसँ सुग्रीवक गलामे माला पहनावे के कहलक् जाहिसँ ओ द्वंद्वक दौरान सुग्रीवके पहचानेमे गलती नै करत् आ सुग्रीवसँ वालीक पुन: ललकारि ते कहलक्।


text:
दरभंगा जिलान्तर्गत जाले प्रखंडके खड़का-बसंतके रहनिहार श्री सत्यनारायण झा ‘सुमन’ (जन्म
3 मार्च, 1948) अपन जमानाक प्रसिद्ध आ लोकप्रिय मैथिली गायक छैथ। सम्प्रति, सुमन
जी मुजफ़्फ़रपुर, सीतामढी, दरभंगा आ मधुबनी , चारू जिलाक सीमान पर बसल खड़का-बसंतमे अपन
गायनक बले मिथिलाक एहि क्षेत्रकें मिथिला-मैथिलीक सांस्कृतिक गतिविधिसं सजग रखने
छैथ। युवा कवि, कला, साहित्य, संस्कृतिप्रेमी भास्कर जीक संग भेल हुनक साक्षात्कारक किछु
अंश-
गायन दिस अहांक रुझान कोना आ कहिया भेल?
गीत-संगीतमे हमर रुचि बाल्यकालहिं सं छल। दोस महीमक संग कहीं बुलैत, बैसत वा
खेलैत काल निरन्तर गबैत रही। मित्र-मंडलीसं सतति प्रोत्साहन आ उत्साह्बर्धन भेटैत
रहय। स्थानीय आ स्कूल स्तर पर गाबय लगलहुं। जहन हम छट्ठा वर्गमे रही त’ पहिल बेर
द्वारिका नाथ हाई स्कूलमे स्वागत गान गेने रही। उत्कृष्ट प्रदर्शनके फ़लस्वरुप हमरा
पुरस्कृत कएल गेल छल। हमर प्रिय गीतकार-गायक रबीन्द्र-महेन्द्र प्रेरणास्रोत छ्लैथ।
गायन क्षेत्रमे अहां ‘सुमनजी’क उपनामसं लोकप्रिय भेल छी। अहींक नाम पर खड़का
बसंत केर प्रसिद्ध चौक’ सुमन चौक’ विख्यात भेल अछि। ई उपनाम कोना भेटल ?
ई सत्य बात थिक ! हमरा लोक सत्यनारायण झा नामक अपेक्षा ‘सुमनजी’ नामे बेसी लोक
चिन्हैत छैथ। ‘सुमनजी’ उपनाम जोड़बाक पाछु तत्कालीन समयमे गायक आ गीतकारक उपनाम
रखबाक परिपाटीक भूमिका छल। हमरा ‘सुमन’ नाम देबयके श्रेय हमर ग्रामीण आ अभिन्न मित्र कामोद मिश्रा (कोलकाता मैथिली रंगमंच पर गुणनाथ जीक नाटक 'कनिया-पुतरा' आ 'पाथेय'मे अभिनय केने छलैथ)कें जायत
छैन । गायक के रुपमे हमर लोकप्रियता बढय लागल छल। तें ओ हमरा सुझाव देलाकि अहां ‘सुमन’
उपनाम सेहो राखि लियS!
आ पछाति हम ‘सुमन’ नामसं
लोकप्रिय भ’ गेलहुं। एहि लोकप्रियताक प्रतिफ़ल अछि बसंत गामक ‘ सुमन चौक’।
अहांक प्रत्येक गीतमे रमन- सुमनक जिक्र रहैत अछि। गीतकार ‘रमण’सं कोना सम्पर्क
बनल?
प्रारंभमे हम अपने लिखल गीत गबैत रही। मुदा लोकप्रियता बढबाक कारणे हमरा नबका नबका
गीतक खगता होमय लागल। गीतकार रेवती रमण झा ‘ रमण’ एहि अप्रत्याशित कमीक पूर्ति अपन
गीतमालासं क’ देलनि। रमण जी जॊगियारा के पतोर गामक निबासी छैथ। साइठक दसक, संभवत: 1965मे, हमरे ग्रामीण मखेश झाक माध्यमे हुनकासं हमरा सम्पर्क भेल छल। मखेश जी ट्रेनसं
पटना अबैत रहैत। गाड़िये में हुनका रमण जीसं परिचिति भेल छल। रमणजीकें हमर नाम
सुझौला कि हम उदीयमान गायक छी । किछुए दिनक बाद पटना आर्ट्स कॉलेजमे रमण जी सं
हमारा भेंट भेल। ओ सहयोग करबाक आशा देलनि आ यथासंभव सहयोग दैत रहलाह। दुनू गोटे- गायक
आ गीतकार- ‘रमण-सुमन’नाम्सं सुपर हीट भ’ गेलहुं।
अहां रेडियो स्टेशनक जानल पहिचानल गायक छलहुं। रेडियो स्टेशनसं जुड़बाक अपन
यात्राके मादे किछु कहियौ?
गामसं प्रस्थान करबाक बाद पटना हमर
कर्मस्थली बनल। ओहि ठाम अपन गीत-नादक प्रस्तुति दैत स्थानीय आ राष्ट्रीय स्तर पर विभिन्न कार्यक्रम
सबमे बपन सहभागिता दैत रहलहुं। वर्ष 1977मे पटना रेडियो स्टेशनसं जुडलाक बाद ओहि
ठाम हम एक साल धरि गायकके रुपमे अपन सुनर प्रस्तुति दैत रहलहुं। फ़ेर, 1978में दरभंगा
आकाशवाणीसं जुड़ि गेलहुं। हितैषीके रुपमे बटुक भाइसं बड्ड सहयोग भेटल। आहि तरहे हम
22 वर्ष धरि रेडियो स्टेशनमे गबैत मां मैथिलीके सेवा करैत रहलहुं। संगहि, दिल्ली,
कोलकाता,जनकपुर, रायपुर आदिमे आयोजित विविध सांस्कृतिक कार्यक्रमे मैथिली गीतक
प्रस्तुति करैत छलहुं।
अहांक कैसेट “तोहर बाजब बड्ड अनमोल” ओहि समयमे बड्ड चलल छल। एहि सुन्नर कर्यमे
अहांक के के सहयोग कएने छलैथ?
दस गोट सुन्नर आ मधुर गीतक संग्रह “तोहर
बाजब बड्ड अनमोल” वर्ष 1987मे बहराएल छल। गीत बड्ड लोकप्रिय भेल रहै। कैसेट
निकालबाक कार्यमे विशेष रुपे, हमर अनुज सूर्यनारायण झा (आब एहि दुनियामे नहिं
रहलाह!) आ अनेकानेक प्रेमीलोकनिक
अविस्मरणीय सहयोग भेटल छल।सब गीत रमण जीके रहनि। परिचय प्रोस्ताता जयकुमार झा
छ्लैथ। मुदा दुखक बात जे हम किछु कारणवश अपन अगिला कैसेट नहिं निकालि सकलहुं।
मैथिली गीत-संगीतक वर्तमान स्थिति पर किछु कहय चाहब?
मैथिली गीत-संगीतक वर्तमान स्थिति दयनीय अछि। मैथिलीक सुर-सौम्यता पर भोजपुरीकरणक
रंग चढय लागल अछि। द्विअर्थी गीत, कान-फ़ाड़ू संगीत, गायकीमे अश्लील स्वरावरोह आदि
मिथिलाक माधुर्यके मलीन आ म्लान करय पर लागल अछि। गाम घरमे भोजपुरी गीतक चलती भ’
गेल अछि। जाधरि मिथिला-मैथिली, आ अप्पन माटि पानिके प्रति लगाव वा गौरबक बोध नहिं
होयत ताधरि ई स्थिति दिनोदिन बिगरैत रहत।
धन्यवाद!


text:
बाबाधाम
वैद्यनाथ मन्दिर, देवघर (अङ्ग्रेजी:Baidyanath Temple) द्वादश ज्योतिर्लिङ्ग म एक ज्योतिर्लिङ्ग क पुराणकालीन मन्दिर छी जे भारतवर्षक राज्य झारखण्डमे अतिप्रसिद्ध देवघर नामक स्थान पर अवस्थित अछि ।[१][२] पवित्र तीर्थ स्थल कारण लोग वैद्यनाथ धाम सहो कहैत अछि । जहि ठाम पर ई मन्दिर स्थित अछि ओ स्थानके "देवघर" अर्थात देवतासभक घर कहैत अछि । बैद्यनाथ ज्योतिर्लिङ्ग स्थित होमएके कारण ई स्थानक देवघर नाम मिलल अछि। ई ज्योतिर्लिङ्ग एक सिद्धपीठ अछि । कहल जाएत अछि कि ई ठाम पर आबै वालाक सम्पूर्ण मनोकामना पूर्ण होएत अछि । आहि कारणस ई लिङ्गक "कामना लिङ्ग" सहो कहल जाएत अछि ।
स्थापना आ कथा[सम्पादन करी]
ई लिङ्गक स्थापना कालके इतिहास ई अछि कि एक बार राक्षसराज रावण हिमालय पर जा शिवजी के प्रसन्नताक लेल घोर तपस्या कएलक आ अपन सिर काटि-काटि शिवलिङ्ग पर चढाबैलेल शुरू करि देलक । एक-एक करि नौ सिर चढाबैक बाद दसम् सिर सेहो काट लेल छल कि शिवजी प्रसन्न भ प्रकट भ गेल । ओ हुनकर दसु सिर ज्यों-के-त्यों करि देलक आ रावण सँ वरदान माँगै लेल कहलक । रावण लंकामे जा ओ लिङ्गके स्थापित करैक लेल ओकरा ल जाए के आज्ञा माँग कएलक । शिवजी अनुमति त द देलखिन, मुदा ई चेतावनीक संग देलक कि यदि मार्गमे एकरा पृथ्वी पर राखि देभी त ओ ओतय अचल भ जाएत । अन्ततोगत्वा वाहि भेल । रावण शिवलिङ्ग ल चल लागल मुदा मार्गमे एक चिताभूमि एला पर ओकरा लघुशङ्का निवृत्ति क आवश्यकता भेल । रावण ओ लिङ्ग के एक अहीरक थमा लघुशङ्का-निवृत्ति करै लेल चलि गेल । एमहर ओ अहीर सँ लिङ्ग बहुत अधिक भारी अनुभव करि भूमि पर राखि देलक । फेर की छल, घुमला पर रावण पूरी शक्ति लगाए लिङ्ग नै उखाडि सकल आ निराश भ मूर्ति पर अपन अँगूठा गाडि लंका के लेल प्रस्थान कएलक । एमहर ब्रह्मा, विष्णु आदि देवतासभ आबि ओ शिवलिङ्गक पूजा कएलक । शिवजीक दर्शन होएते सभ देवी देवतासभ शिवलिङ्ग के वाहि स्थान पर प्रतिस्थापना करि देलक आ शिव-स्तुति करति वापस स्वर्ग चलि गेल । जनश्रुति व लोक-मान्यताक अनुसार ई वैद्यनाथ-ज्योतिर्लिङ्ग मनोवाञ्छित फल देव वाला छी ।


text:
कलकत्ता: प्रत्येक मासक दोसर रविकें होमयवला साहित्यिक गोष्ठी 'संपर्क' आइ नवीन प्रकाशन कार्यालयमे सांझ पांच बजेसं आयोजित भेल. गोष्ठीक अध्यक्षता युवा मैथिल एक्टिविस्ट रोशन चौधरी केलनि. साहित्यकार चन्दन कुमार झा, मिथिलेश कुमार झा ओ आमोद कुमार झा कविता पढ़लनि. एकर अतिरिक्त रत्नेश्वर झा, दयाशंकर मिश्र ओ रूपेश त्योंथ सेहो उपस्थित छलाह. रचना सभ पर त्वरित टिप्पणी प्रस्तुत कएल गेल.
एहि गोष्ठीक दोसर सत्रमे कीर्ति नारायण मिश्र साहित्य सम्मान प्राप्तिपर चन्दन कुमार झा कें बधाइ देल गेलनि. चंदनजी केर साहित्य यात्रा पर इजोत देइत वक्ता लोकनि हुनकामे साहित्यक अपार संभावनाक बात कहलनि. चंदनजी अपन लेखनकर्म लेल कोलकाता आ एतुक्का साहित्यिक क्रियाकलापक प्रति आभार व्यक्त करैत कहलनि जे ई हमर सबहक काजक मान्यता अछि. कलकत्ता सहित देश भरिमे विशाल संख्यामे मैथिली रचनाकार छथि आ हम मैथिली साहित्यमे अपार संभावना देखैत छी.
— मिथिमीडिया ब्यूरो


text:
नवका- पुरनका लेख सर्च करु...
बिहार मे खुलत 25 टा मॉडल डिग्री कॉलेज
शिक्षा के हिसाब सं देश के सभ सं पिछड़ल 374 जिला मे मॉडल डिग्री कॉलेज खोलल जाएत. ई डिग्री कॉलेज केंद्र सरकार के मदद सं खोलल जाएत. एहि सभ जिला मे विद्यार्थी के दाखिला दर राष्ट्रीय दाखिला दर सं काफी कम अछि. सरकार के माननाय अछि जे नवका मॉडल डिग्री कॉलेज खुलला सं करीब दू लाख विद्यार्थी के हायर एजुकेशन के मौका मिलि सकैत अछि. एकटा डिग्री कॉलेज खोलय मे करीब आठ करोड़ रुपया के खर्च आएत जेहि मे सं दू करोड़ 67 लाख रुपया केंद्र सरकार देत. बाकी रुपया आओर जमीन राज्य सरकार के देबय पड़त. ओना जेहि राज्य के स्पेशल कैटिगरी मे राखल गेल अछि ओकरा केंद्र सरकार सं 4 करोड़ रुपया मदद मिलत. ई पूरा काज यूजीसी आओर शिक्षा विभाग के जरिए पूरा कएल जाएत.
बिहार के हिसाब सं देखु त राज्य मे 25 टा जिला के पहचान भेल अछि जे पिछड़ल अछि आ ओहिठाम मॉडल डिग्री कॉलेज खोलल जाएत. बिहार के ओ जिला अछि- दरभंगा... मधुबनी... सीतामढ़ी... समस्तीपुर... शिवहर... सहरसा... सुपौल... मधेपुरा... पूर्णिया... खगड़िया... कटिहार... किशनगंज... अररिया... बेगूसराय... लखीसराय... पूर्वी चम्पारण... पश्चिमी चम्पारण... औरंगाबाद... बांका... गोपालगंज... जमुई... कैमूर... नवादा... सीवान आओर वैशाली.
ओना किछ दिन पहिने बिहार के मुख्यमंत्री नीतीश कुमार सेहो घोषणा कएने छलखिन्ह जे जेहि अनुमंडल मे कोनो डिग्री कॉलेज नहि अछि ओहि ठाम डिग्री कॉलेज खोलल जाएत. ओहि हिसाब सं शिक्षा के क्षेत्र मे बिहार के लेल ई नीक कदम अछि.
हमर ईमेल:-hellomithilaa@gmail.com
सदस्यता लें टिप्पणियाँ भेजें (Atom)


text:
नवका- पुरनका लेख सर्च करु...
कोन मुद्दा रहत छाएल ?
बिहार मे चुनाव होए वाला अछि. सभ पार्टी के नेता सभ चुनावक तैयारी मे लागल छथिन्ह. चुनाव जीतए के लेल जतेक चीज अजमाबय के जरूरत होएत अछि अजमाएल जा रहल अछि. कोनो चीज छोड़य नहि चाहए छथिन्ह.
नेता सभ के कहनाय छनि के एहि बेर विकासक मुद्दा छाएल रहत. मुख्यमंत्री नीतीश कुमार के कारण बिहार मे विकास एकटा प्रमुख मुद्दा बनि गेल अछि. कांग्रेस नेता राहुल गांधी सेहो विकासे के बात करि रहल छथिन्ह.
आरजेडी प्रमुख लालू प्रसाद यादव जी आओर एलजेपी प्रमुख रामविलास पासवान जी सेहो एहि बेर जाति के बात छोड़ि विकासक गप करि रहल छथिन्ह. एतबे नहि आओर दोसर पार्टी सभ सेहो विकासक गप जोर-शोर सं क रहल छथिन्ह.
मुदा कि अहां के लगैत अछि जे विकास प्रमुख मुद्दा अछि बिहार मे ? कि बिहारक राजनीति मे जाति के मुद्दा हाशिया पर चलि गेल अछि ? कि एहि बेर के चुनाव मे दोसर कोनो आओर मुद्दा नहि उठत?
चुनाव सं किछ दिन पहिने बिल जमा नहि करय के मुद्दा उठल छल. आओर जेना-जेना चुनाव करीब आएल जाएत नवका-नवका मामला सामने आएल जाएत. लालू-पासवान जी सेहो किछ नहि किछ मामला जरूर राखने होताह चुनाव के लेल.
सभ बेर होएत अछि जे चुनाव लग अएला के संग नेता सभ के खिलाफ दस तरहक घोटाला... कई तरहक स्टिंग... मामला सामने आबए लगैत अछि. कई बेर चुनाव के मामला रातिए-राति बदलि जाएत अछि.
एहि बेर बटाईदारी के मामला... अगड़ा-पिछला के मामला... सूखा... बाढ़ि के मामला... महंगाई... नक्सली मामला जैसन कइटा मामला एकाएक उठि सकैत अछि. आओर हां एकटा आओर मामला सभके पाछा छोड़ि सकैत अछि. ओ अछि अयोध्या.
24 सितम्बर के अयोध्या मामला पर इलाहाबाद हाईकोर्ट के फैसला आबय वाला अछि. ई फैसला मालिकाना हक पर अछि. एकर कोनो फैसला आबय चुनाव पर असर पड़ि सकैत अछि. ओना सरकार पूरा सतर्कता बरति रहल अछि एहि मामला पर.
ओना गाम-घर के लोक के सेहो कहनाए छनि जे सिर्फ सड़क-पुल देखने विकास के बात नहि करु. गाम-घर मे कोनो विकास नहि भेल अछि. पाए वाला आओर पाए वाला बनल जा रहल अछि आओर गरीब आओर गरीब.
लोक आइओ एक-एक दाना के लेल संघर्ष करि रहल छथिन्ह. सिर्फ शहरी चमक-दमक पर नहि जाउ. शहर...महानगर के चमकला सं गाम-टोला मे लोक के घर मे अनाज नहि पहुंचैत अछि. आओर एहि बेर के सूखा त ओहिने मारने अछि लोक के.
राशन सं...कोटा सं एक-दू किलो चीनी...चावल...गेहूं आओर मटिया तेल के लेल अखनो लोक के दिन-दिन भरि लाइन मे लागय पड़ि जाए छनि. मास मे एक-दू बेर मिलैत ओकरो क्वालिटी एहन जे कहल नहि जाए.
एहन मे विकास के बात करनाय केहन रहत आम लोक के लेल...आम वोटर के लेल ई त जेना-जेना चुनाव प्रचार जोर पकड़त पता चलत. ओना अहां सेहो बताउ जे एहि बेरक चुनाव के कोन कोन मुद्दा छाएल रहत ? अहांक जवाब के इंतजार मे.
सदस्यता लें टिप्पणियाँ भेजें (Atom)


text:
2 Corinthians
1
1 हम पौलुस, जे परमेश्वरक इच्छा सँ मसीह यीशुक एक मसीह-दूत छी, और भाइ तिमुथियुस सेहो, ई पत्र अहाँ सभ केँ लिखि रहल छी, जे सभ कोरिन्थ नगर मे परमेश्वरक मण्डली छी। आ संगहि समस्त अखाया प्रदेशक हुनकर सभ पवित्र लोक केँ सेहो लिखि रहल छी। 2 अपना सभक पिता परमेश्वर आ प्रभु यीशु मसीह अहाँ सभ पर कृपा करथि और अहाँ सभ केँ शान्ति देथि। 3 अपना सभक प्रभु यीशु मसीहक जे परमेश्वर आ पिता छथि, तिनकर स्तुति होनि, जे दया करऽ वला पिता छथि आ सभ प्रकारक सान्त्वना देबऽ वला परमेश्वर छथि। 4 ओ अपना सभ केँ सभ प्रकारक दुःख-तकलीफ मे सान्त्वना दैत छथि जाहि सँ अपनो सभ परमेश्वर सँ प्राप्त एहि सान्त्वना द्वारा सभ प्रकारक दुःख मे पड़ल लोक सभ केँ सान्त्वना दऽ सकिऐक। 5 किएक तँ जाहि तरहेँ मसीहक कष्ट प्रशस्त मात्रा मे अपना सभक जीवन मे अबैत रहैत अछि ताहि तरहेँ मसीह द्वारा सान्त्वना सेहो प्रशस्त मात्रा मे अबैत रहैत अछि। 6 जँ हमरा सभ केँ दुःख-कष्ट भोगऽ पड़ैत अछि तँ ई अहाँ सभक सान्त्वना आ उद्धारक लेल अछि। कारण, जखन हम सभ सान्त्वना पबैत छी तँ से एहि लेल जे हम सभ अहूँ सभ केँ सान्त्वना दऽ सकी, जाहि सँ अहाँ सभ धैर्यपूर्बक ओहि सभ कष्ट केँ सहबाक लेल साहस करी जकरा हमहूँ सभ सहैत छी। 7 अहाँ सभक विषय मे हमरा सभ केँ पूरा विश्वास अछि जे अहाँ सभ स्थिर रहब, किएक तँ हम सभ ई जनैत छी जे जहिना अहाँ सभ कष्ट मे सहभागी छी तहिना सान्त्वना मे सेहो सहभागी छी। 8 यौ भाइ लोकनि, हम सभ अहाँ सभ सँ ई नहि नुकाबऽ चाहैत छी जे आसिया प्रदेश मे हमरा सभ केँ केहन-केहन कष्ट उठाबऽ पड़ल। एहि कष्टक भार एतेक भारी छल जे ओ हमरा सभक सहनशक्तिक सीमा सँ बाहर छल, एतऽ तक जे हमरा सभ केँ जीवित बचबाक कोनो आशा नहि रहि गेल छल। 9 वास्तव मे हमरा सभ केँ एना बुझाइत छल जे आब हमरा सभक मृत्यु निश्चित अछि। ई सभ एहि लेल भेल जे हम सभ अपना पर नहि, बल्कि परमेश्वर पर भरोसा राखी, जे मरल सभ केँ जीवित कऽ दैत छथि। 10 ओ हमरा सभ केँ एहन मृत्युक संकट सँ बचौलनि आ एखनो बँचौताह। हुनका पर हम सभ आशा लगौने छी जे ओ हमरा सभ केँ आबऽ वला समय मे सेहो बचबैत रहताह। 11 एहि बात मे अहूँ सभ प्रार्थना द्वारा हमरा सभक सहायता करैत छी। एहि तरहेँ अनेक लोकक प्रार्थनाक उत्तर मे जे आशिष हमरा सभ केँ भेटत तकरा लेल बहुत लोक हमरा सभक कारणेँ परमेश्वर केँ धन्यवाद देतनि। 12 हमरा सभ केँ एकटा गर्वक बात अछि—हमरा सभक मोन एहि बातक गवाही दैत अछि जे संसार मे हमरा सभक आचरण, आ विशेष रूप सँ अहाँ सभक संग जे व्यवहार कयने छी, से ओहि पवित्रताक संग आ शुद्ध मोन सँ छल जे परमेश्वर सँ भेटैत अछि। हमरा सभक भरोसा सांसारिक बुद्धि पर नहि, बल्कि परमेश्वरक कृपा पर छल। 13 हम सभ तँ अहाँ सभ केँ कोनो एहन बात नहि लिखैत छी जकरा पढ़ला सँ अर्थ नहि बुझल जा सकैत अछि। हमरा आशा अछि जे अहाँ सभ जहिना एखन आंशिक रूप मे हमरा सभ केँ जनैत छी, 14 तहिना पूर्ण रूप सँ ई बात जानी जे जाहि तरहेँ हम सभ प्रभु यीशुक अयबाक दिन मे अहाँ सभ पर गर्व करब ताहि तरहेँ अहाँ सभ हमरो सभ पर गर्व कऽ सकब। 15 हमरा एहि बातक पूरा विश्वास अछि। एहि लेल हम अहाँ सभ केँ दू बेर आशिष पयबाक अवसर देबाक विचार कऽ कऽ पहिने अहीं सभ लग अयबाक निश्चय कयने छलहुँ। 16 हम अहाँ सभक ओतऽ होइत मकिदुनिया प्रदेश जाइ आ फेर मकिदुनिया सँ लौटैत काल अहाँ सभक ओतऽ आबी, से चाहैत छलहुँ, जाहि सँ अहाँ सभ हमरा लेल यहूदिया प्रदेशक यात्राक लेल प्रबन्ध कऽ सकी। 17 हमर निश्चय जँ यैह छल, तँ की हम बिनु कारणेँ अपन विचार बदलि लेलहुँ? की हम सांसारिक लोक सभ जकाँ बात नियारैत छी जे एके समय मे “हँ, हँ” सेहो आ “नहि, नहि” सेहो कही? 18 जाहि तरहेँ परमेश्वर विश्वसनीय छथि ताहि तरहेँ अहाँ सभक प्रति हमर वचन मे कखनो “हँ” आ कखनो “नहि” वला बात नहि अछि। 19 किएक तँ परमेश्वरक पुत्र यीशु मसीह, जिनकर प्रचार अहाँ सभक बीच हम सभ, अर्थात् सिलास, तिमुथियुस आ हम, कयलहुँ, तिनका मे कखनो “हँ” कखनो “नहि” वला बात नहि अछि, बल्कि हुनका मे सदा सँ “हँ” “हँ”ए रहल अछि। 20 परमेश्वर जतेक बात सभ करबाक लेल वचन देने छथि, से सभ बात मसीह मे पूरा होइत अछि, तेँ अपना सभ हुनका द्वारा परमेश्वरक बड़ाइ मे “आमीन, हँ, एहिना होअय” कहैत छी। 21 परमेश्वरे हमरो सभ केँ आ अहूँ सभ केँ मसीह मे स्थिर रखैत छथि। ओ अपना सभक अभिषेक कयने छथि, 22 अपना सभ पर अपन छाप लगौने छथि, बेनाक रूप मे अपन पवित्र आत्मा केँ अपना सभक हृदय मे वास करौने छथि। 23 हम परमेश्वर केँ साक्षी मानि कऽ कहैत छी जे हम एहि लेल दोहरा कऽ कोरिन्थ नगर नहि अयलहुँ जे अहाँ सभ केँ दुःख नहि पहुँचाबी। 24 हम सभ अहाँ सभक विश्वास पर अधिकार नहि जमाबऽ चाहैत छी, बल्कि अहाँ सभक आनन्दक लेल अहाँ सभक संगे-संग काज करऽ वला छी। अहाँ सभ तँ अपना विश्वास मे स्थिर छी।
2 Corinthians 2
1 तेँ हम ई निश्चय कऽ लेने छलहुँ जे हम आबि कऽ अहाँ सभ केँ फेर दुःख नहि दी। 2 किएक तँ जँ हम अहाँ सभ केँ दुखी करी तँ हमरा द्वारा दुखी कयल लोक केँ छोड़ि हमरा प्रसन्नता देबाक लेल के रहि जायत? 3 हम ओ पत्र एहि लेल लिखने छलहुँ जे हमरा अयला पर कतौ एना नहि होअय जे जाहि लोक सभ सँ हमरा आनन्द भेटबाक चाही से सभ हमरा दुखी बनाबय, किएक तँ अहाँ सभक विषय मे हमरा ई विश्वास अछि जे हमरा आनन्द मे अहाँ सभ सेहो आनन्दित रहैत छी। 4 हम दुःख सँ भरल मोन सँ भितरी हृदयक वेदना सहैत नोर बहा-बहा कऽ ओ पत्र लिखलहुँ। हम ओ पत्र अहाँ सभ केँ दुःख देबाक लेल नहि लिखलहुँ, बल्कि एहि लेल जे अहाँ सभ ई जानि ली जे हम अहाँ सभ सँ कतेक प्रेम करैत छी। 5 मुदा जँ केओ दुःख देने अछि तँ ओ हमरे नहि, बल्कि बढ़ा-चढ़ा कऽ जँ नहि कहल जाय, तँ किछु मात्रा मे अहाँ सभ गोटे केँ दुःख देने अछि। 6 मण्डली द्वारा ओकरा जे सजाय देल गेलैक सैह ओकरा लेल प्रशस्त अछि। 7 आब तकर बदला मे ओकरा क्षमा कऽ दिऔक आ हिम्मत बढ़बिऔक जाहि सँ एना नहि भऽ जाय जे ओ भारी शोक मे डुबि जाय। 8 एहि लेल हम अहाँ सभ सँ विनती करैत छी जे ओकरा अहाँ सभ अपन प्रेमक प्रत्यक्ष प्रमाण दिऔक। 9 हम एहू लेल अहाँ सभ केँ लिखने छलहुँ जाहि सँ हम जाँचि कऽ बुझि ली जे अहाँ सभ प्रत्येक बात मे आज्ञाकारी छी वा नहि। 10 जकरा अहाँ सभ क्षमा करैत छी तकरा हमहूँ क्षमा करैत छी। जे बात हम क्षमा कयने छी—जँ वास्तव मे कोनो बात क्षमा करबाक छल तँ—से हम अहाँ सभक हितक लेल आ मसीहक उपस्थिति मे कयने छी, 11 जाहि सँ शैतान अपना सभक स्थिति सँ लाभ नहि उठाबय। अपना सभ शैतानक चालि सँ अनजान नहि छी। 12 जखन हम मसीहक शुभ समाचार सुनयबाक लेल त्रोआस नगर अयलहुँ तँ से काज करबाक लेल प्रभु हमरा आगाँ द्वारि खोलि देने छलाह। 13 तैयो हमरा मोन मे चैन नहि छल, किएक तँ हमर भाय तीतुस ओतऽ नहि भेटलाह। तेँ हम ओहिठामक लोक सभ सँ विदा लऽ कऽ मकिदुनिया प्रदेश चल गेलहुँ। 14 मुदा परमेश्वरक धन्यवाद होनि! ओ हमरा सभ केँ मसीहक विजय-जुलूस मे सदत लऽ जाइत छथि आ सभ ठाम मसीहक ज्ञान सुगन्ध जकाँ हमरा सभक द्वारा फैलबैत छथि। 15 किएक तँ उद्धार पाबऽ वला सभक बीच आ नष्ट होमऽ वला सभक बीच हम सभ परमेश्वरक लेल मसीहक सुगन्ध छी। 16 नष्ट होमऽ वला सभक लेल एहन प्राण-घातक दुर्गन्ध छी जे मृत्युक दिस लऽ जाइत अछि, आ उद्धार पाबऽ वला सभक लेल एहन जीवनदायक सुगन्ध छी जे जीवनक दिस लऽ जाइत अछि। के अछि एहि बातक लेल सुयोग्य? 17 हम सभ ओहि अनेको लोक सभ जकाँ नहि छी जे सभ पाइ कमयबाक लेल परमेश्वरक वचनक व्यापार करैत अछि, बल्कि हम सभ परमेश्वर द्वारा पठाओल दूतक रूप मे परमेश्वर केँ उपस्थित मानि कऽ मसीहक सामर्थ्य द्वारा शुद्ध मोन सँ बजैत छी।
2 Corinthians 3
1 की हम सभ फेर अपने प्रशंसा करऽ लगलहुँ? की किछु आन लोक सभ जकाँ हमरो सभ केँ एहि बातक आवश्यकता अछि जे सिफारिश-पत्र अहाँ सभ केँ देखाबी अथवा अहाँ सभ सँ लिखाबी? 2 हमरा सभक पत्र तँ अहीं सभ छी जे हमरा सभक हृदय पर लिखल गेल छी आ जकरा सभ केओ देखि आ पढ़ि सकैत अछि। 3 ई स्पष्ट अछि जे अहाँ सभ मसीहक पत्र छी जकरा ओ हमरा सभ सँ लिखबौलनि। ई पत्र मोइस सँ नहि, बल्कि जीवित परमेश्वरक आत्मा सँ, पाथरक पाटी पर नहि, बल्कि मानव हृदयक पाटी पर लिखल गेल अछि। 4 एहन बात कहबाक साहस एहि लेल अछि जे हमरा सभ केँ मसीहक कारणेँ परमेश्वर पर भरोसा अछि। 5 ई नहि, जे हम सभ अपने एतेक योग्य छी जे अपने सँ किछु कऽ सकबाक दावा करी, बल्कि हमरा सभक योग्यता तँ परमेश्वरेक दिस सँ अबैत अछि। 6 वैह हमरा सभ केँ योग्य बनौने छथि, जाहि सँ हम सभ ओहि नव सम्बन्धक विषय मे सुना सकी जे परमेश्वर अपन वचन दऽ कऽ मनुष्यक संग स्थापित कयने छथि। ई नव सम्बन्ध अक्षर सँ लिखल विधान द्वारा स्थापित नहि भेल, बल्कि परमेश्वरक आत्मा द्वारा, किएक तँ अक्षर वला विधान मारैत अछि मुदा आत्मा जीवन दैत छथि। 7 आब सोचू। मूसा केँ देल गेल विधान जे पाथर पर खोधि कऽ लिखल छल से मृत्यु मे लऽ जाइत छल। तैयो ओ एहन महिमाक संग आयल जे मूसाक मुँह सेहो एतेक चमकैत छल जे इस्राएली सभ एकटक लगा कऽ हुनका मुँह दिस नहि देखि सकल, जखन कि ओ चमक तुरत फेर मन्द पड़ऽ लगैत छल। जँ मृत्यु दिआबऽ वला विधान एतेक महिमामय छल, 8 तँ की पवित्र आत्मा दिआबऽ वला विधान ओहि सँ आरो बेसी महिमामय नहि होयत? 9 जखन दोषी ठहराबऽ वला विधान एतेक महिमामय छल तँ की धार्मिक ठहराबऽ वला विधान ओहि सँ बहुत अधिक महिमामय नहि होयत? 10 वास्तव मे, ओ जे पहिने महिमामय छल, तकरा एहि सर्वश्रेष्ठ महिमाक सम्मुख आब कोनो महिमा नहि छैक। 11 किएक तँ जखन नहि टिकऽ वला विधान एतेक महिमामय छल तँ सदा अटल रहऽ वला विधान कतेक आरो महिमामय होयत! 12 हमरा सभक एहने आशा होयबाक कारणेँ हम सभ साहसपूर्बक बजैत छी। 13 हम सभ मूसा जकाँ नहि छी। मूसा तँ अपना मुँह पर परदा रखने रहैत छलाह जाहि सँ इस्राएली लोक सभ लुप्त होमऽ वला चमक पर अन्त तक नजरि नहि टिकौने रहय। 14 मुदा ओकरा सभक मोन कठोर कयल गेल छलैक। आइओ धरि जखन पुरान विधान पढ़ल जाइत अछि तँ वैह परदा लागल रहैत छैक। ओ हटाओल नहि गेल अछि किएक तँ ओकरा मात्र मसीह द्वारा हटाओल जाइत अछि। 15 हँ, आइओ जखन मूसाक धर्म-नियम पढ़ल जाइत अछि तँ ओकरा सभक मोन पर परदा टाँगल रहैत छैक। 16 मुदा जखने केओ प्रभु लग फिरैत अछि तँ ओ परदा हटा देल जाइत अछि। 17 जाहि प्रभु लग फिरबाक अछि, से नव विधानक ओ आत्मा छथि, आ जतऽ प्रभुक आत्मा छथि ततऽ स्वतन्त्रता अछि। 18 मुदा अपना सभक मुँह पर परदा नहि अछि आ जहिना अएना मे देखल जाइत अछि, तहिना अपना सभ प्रभुक महिमाक प्रतिबिम्ब देखैत छी। संगहि अपना सभ क्रमशः बढ़ैत मात्रा मे ओहि महिमामय रूप मे बदलल जाइत छी। ई रूपान्तर प्रभुक, अर्थात् पवित्र आत्माक, काज छनि।
2 Corinthians 4
1 एहि लेल, परमेश्वरक दया सँ हमरा सभ केँ ई सेवा-काज भेटबाक कारणेँ हम सभ कखनो साहस नहि छोड़ैत छी। 2 हम सभ ठोस निर्णय लेने छी जे कोनो नीचता वला गुप्त काज नहि करब। हम सभ ने तँ छल-कपट करैत छी आ ने परमेश्वरक वचन मे हेर-फेर करैत छी, बल्कि हम सभ स्पष्ट रूप सँ सत्य प्रस्तुत कऽ कऽ प्रचार करैत छी। एहि सँ प्रत्येक मनुष्य देखि सकैत अछि जे हम सभ परमेश्वर केँ उपस्थित मानि शुद्ध मोन सँ सत्यक प्रचार करैत छी। 3 जँ हमरा सभक सुसमाचार पर परदा पड़ल अछिओ तँ ई परदा तकरे सभक लेल पड़ल अछि जे सभ विनाशक मार्ग पर चलि रहल अछि। 4 शैतान, जे एहि संसारक ईश्वर अछि, से ओहि अविश्वासी सभक बुद्धि केँ आन्हर बना देने छैक जाहि सँ ओ सभ परमेश्वरक प्रतिरूप, जे मसीह छथि, तिनकर महिमाक इजोत जे सुसमाचार द्वारा प्रगट कयल गेल अछि, से नहि देखय। 5 कारण, हम सभ अपन नहि, बल्कि यीशु मसीहक प्रचार करैत छी जे ओ प्रभु छथि। हम सभ यीशुक सेवा मे अहाँ सभक सेवक छी, 6 किएक तँ जे परमेश्वर ई कहलनि जे, “अन्हार मे सँ इजोत चमकओ,” से हमरा सभक मोन मे इजोत चमकौने छथि जाहि सँ हम सभ परमेश्वरक ओ महिमा जानि जाइ जे मसीहक मुँह पर चमकैत छनि। 7 मुदा ई अमूल्य धन माटिक बर्तन सभ मे, अर्थात् हमरा सभ मे, राखल अछि जाहि सँ स्पष्ट होअय जे ई सर्वश्रेष्ठ सामर्थ्य हमरा सभक अपन नहि, बल्कि परमेश्वरक छनि। 8 हमरा सभ पर चारू दिस सँ कष्ट अबैत अछि मुदा हम सभ पिचाइत नहि छी, निरुपाय भऽ जाइत छी मुदा निराश नहि छी। 9 अत्याचार सभ सँ पीड़ित होइत रहैत छी मुदा अपना केँ परमेश्वर द्वारा त्यागल नहि बुझैत छी। खसाओल जाइत छी मुदा नष्ट नहि भऽ जाइत छी। 10 हम सभ सदिखन सभ ठाम अपना शरीर मे यीशुक मृत्यु वला दुःख-भोगक अनुभव करैत छी जाहि सँ यीशुक जीवन सेहो हमरा सभक शरीर मे प्रत्यक्ष होअय, 11 किएक तँ हम सभ जीवित रहितो यीशुक कारणेँ सदिखन मृत्युक हाथ मे सौंपल जाइत छी जाहि सँ हमरा सभक नाशवान शरीर मे यीशुक जीवन प्रगट होअय। 12 एहि तरहेँ हम सभ सदा मृत्युक सामना करैत छी, मुदा तकर परिणाम भेल अहाँ सभक लेल जीवन। 13 धर्मशास्त्र मे केओ कहने अछि, “हम विश्वास कयलहुँ, एहि लेल हम बजलहुँ।” विश्वासक वैह आत्मा हमरो सभ मे होयबाक कारणेँ हमहूँ सभ विश्वास करैत छी आ तेँ बजैत छी, 14 कारण, हम सभ ई जनैत छी जे, ओ जे प्रभु यीशु केँ मृत्यु सँ जिऔलनि, वैह हमरो सभ केँ यीशुक संग जिऔताह, आ अहाँ सभक संग हमरो सभ केँ अपना सम्मुख उपस्थित करताह। 15 ई सभ किछु अहाँ सभक हितक लेल भऽ रहल अछि जाहि सँ आरो-आरो लोकक बीच परमेश्वरक कृपा बढ़ल जयबाक कारणेँ, परमेश्वरक स्तुति मे धन्यवादक प्रार्थना अधिक सँ अधिक बढ़ैत जाय। 16 यैह कारण अछि जे हम सभ साहस नहि छोड़ैत छी। ओना तँ हमरा सभक बाहरी शारीरिक बल घटल जा रहल अछि तैयो हमरा सभक भितरी आत्मिक बल दिन प्रति दिन नव भेल जा रहल अछि। 17 किएक तँ हमरा सभक पल भरिक ई हल्लुक कष्ट हमरा सभक लेल अतुल्य और अनन्त कालीन महिमा तैयार कऽ रहल अछि। 18 तेँ हमरा सभक नजरि ओहि वस्तु सभ पर टिकल नहि अछि जे देखाइ दैत अछि, बल्कि ओहि वस्तु सभ पर जे आँखि सँ नहि देखल जा सकैत अछि, किएक तँ देखाइ पड़ऽ वला वस्तु सभ तँ कनेके काल टिकैत अछि, मुदा जे वस्तु सभ देखल नहि जा सकैत अछि, से अनन्त काल तक बनल रहैत अछि।
2 Corinthians 5
1 कारण, अपना सभ जनैत छी जे जँ अपना सभक ई देहरूपी तम्बू, पृथ्वी पर अपना सभक ई डेरा, नष्ट होयत तँ परमेश्वरक दिस सँ अपना सभ केँ स्वर्ग मे एक देहरूपी भवन अछि—अनन्त काल तक रहऽ वला एक एहन “घर” जे मनुष्यक बनाओल नहि अछि। 2 ताबत अपना सभ एहि “तम्बू” मे कुहरैत अपन स्वर्गिक “भवन” केँ वस्त्र जकाँ धारण करबाक लेल लालाइत छी, 3 किएक तँ ओहि “वस्त्र” केँ धारण कयला पर अपना सभ नाङट नहि पाओल जायब। 4 वास्तव मे जाबत धरि अपना सभ एहि “तम्बू” मे छी, अर्थात्, एहि भौतिक शरीर मे, तँ बोझ सँ दबायल कुहरैत छी। कारण, अपना सभ एहि तम्बू केँ उतारऽ चाहैत छी, से बात नहि अछि, मुदा ओहि स्वर्गिक शरीर केँ उपर सँ धारण करऽ चाहैत छी जाहि सँ एहि मरणशील शरीरक स्थान पर अनन्त काल तक जीवित रहऽ वला प्राप्त करी। 5 जे अपना सभक रचना एही अभिप्राय सँ कयलनि से परमेश्वरे छथि आ ओ बेनाक रूप मे अपना सभ मे अपन पवित्र आत्मा वास करौने छथि। 6 एहि लेल हम सभ सदत साहस रखैत छी। हम सभ ई बुझैत छी जे जाबत धरि ई देह हमरा सभक घर अछि ताबत धरि हम सभ प्रभुक लग वला “घर पर” नहि छी। 7 हम सभ तँ आँखि सँ देखल बातक आधार पर नहि, बल्कि विश्वास पर चलैत छी। 8 हँ, हम सभ साहस रखैत छी आ एहि देह सँ अलग भऽ कऽ प्रभुक लग वला “घर पर” रहनाइ केँ सभ सँ उत्तम मानैत छी। 9 तेँ हम सभ चाहे एहि देह मे रही वा एकरा सँ अलग, हमरा सभक एकमात्र लक्ष्य ई अछि जे हम सभ हुनकर प्रसन्नताक अनुसार चलैत रही। 10 किएक तँ अपना सभ गोटे केँ मसीहक न्यायासनक सामने उपस्थित होमऽ पड़त जाहि सँ प्रत्येक व्यक्ति केँ अपना देहधारी जीवन मे कयल नीक अथवा अधलाह काज सभक प्रतिफल भेटैक। 11 हम सभ प्रभुक भय मानैत छी, तेँ लोक सभ केँ समझबैत-बुझबैत रहैत छी। हम सभ की छी से परमेश्वर स्पष्ट रूप सँ जनैत छथि आ हमरा आशा अछि जे अहाँ सभक मोन मे सेहो स्पष्ट अछि। 12 हम सभ फेर अहाँ सभक सामने अपन प्रशंसा नहि कऽ रहल छी, बल्कि अहाँ सभ केँ हमरा सभ पर गर्व करबाक मौका दऽ रहल छी जाहि सँ अहाँ सभ ओहन लोक केँ उत्तर दऽ सकिऐक जे सभ हृदयक भावना पर नहि, बल्कि बाहरी बात सभ पर गर्व करैत अछि। 13 की हम सभ “पागल” छी? जँ छीहो तँ ई परमेश्वरक लेल अछि। जँ हमरा सभक होश ठीक अछि तँ ई अहाँ सभक कल्याणक लेल अछि। 14 मसीहक प्रेम हमरा सभ केँ बाध्य करैत अछि, किएक तँ हम सभ बुझि गेल छी जे जखन एक गोटे सभक लेल मरलाह तँ सभ केओ मरि गेल। 15 मसीह सभक लेल मरलाह जाहि सँ जे सभ जीवित अछि से सभ आब अपना लेल नहि, बल्कि तिनका लेल जीवन बिताबय जे ओकरा सभक लेल मरलाह आ जिआओल गेलाह। 16 एहि लेल आब हम सभ कोनो मनुष्य केँ सांसारिक दृष्टि सँ नहि देखैत छी। पहिने हम सभ मसीहो केँ सांसारिक दृष्टि सँ देखैत छलहुँ मुदा आब हम सभ हुनका तेना नहि देखैत छी। 17 एकर अर्थ अछि जे जँ केओ मसीह मे अछि तँ ओ एक नव सृष्टि अछि। पुरान बात सभ समाप्त भऽ गेल, आब सभ किछु नव बनि गेल अछि। 18 ई सभ परमेश्वरक दिस सँ भेल। ओ मसीह द्वारा अपना संग हमरा सभक मिलाप करौने छथि आ हमरा सभ केँ मिलाप करयबाक सेवा-काजक जिम्मा देने छथि। 19 एकर अर्थ ई अछि जे परमेश्वर मनुष्य सभक अपराधक लेखा नहि लऽ कऽ मसीह मे अपना संग संसारक मिलाप करा रहल छलाह, आ हमरा सभ केँ एहि मिलापक सुसमाचार सुनयबाक जिम्मा दऽ देने छथि। 20 एहि लेल हम सभ मसीहक राजदूत छी, मानू जेना हमरा सभक द्वारा परमेश्वर अहाँ सभ सँ अनुरोध कऽ रहल छथि। तेँ हम सभ मसीहक दिस सँ अहाँ सभ सँ यैह अनुरोध कऽ रहल छी जे अहाँ सभ परमेश्वरक मेल-मिलाप केँ स्वीकार करू। 21 मसीह, जिनका मे कोनो पाप नहि छलनि, तिनका परमेश्वर हमरा सभक लेल पाप ठहरौलथिन जाहि सँ हम सभ हुनका द्वारा परमेश्वरक धार्मिकता ठहरी।
2 Corinthians 6
1 परमेश्वरक सहकर्मी भऽ कऽ हम सभ अहाँ सभ सँ आग्रह करैत छी जे परमेश्वरक जे कृपा अहाँ सभ केँ भेटल अछि तकरा व्यर्थ नहि होमऽ दिअ। 2 किएक तँ परमेश्वर धर्मशास्त्र मे कहैत छथि जे, “हम अपन कृपादृष्टि रखबाक समय मे तोहर सुनलिअह, आ उद्धारक दिन मे हम तोहर सहायता कयलिअह।” देखू, एखने “कृपादृष्टिक समय” अछि। देखू, आइए “उद्धारक दिन” अछि। 3 हम सभ कोनो बात द्वारा ककरो ठोकरक कारण नहि बनैत छी, जाहि सँ ककरो हमरा सभक सेवा-काज पर दोष लगयबाक कोनो अवसर नहि भेटैक, 4 बल्कि परमेश्वरक सेवक भऽ हम सभ प्रत्येक परिस्थिति मे अपन योग्यता प्रमाणित करैत छी—हम सभ कठिनाइ, विपत्ति आ संकट सभ केँ धैर्यक संग सहन करैत छी। 5 हम सभ मारि खाइत छी, जहल मे राखल जाइत छी, उपद्रव मे पड़ैत छी। परिश्रम करैत छी, राति-राति भरि पलक नहि झपका कऽ जागल रहैत छी, भूखल रहैत छी। 6 हम सभ एहि सभ बातक सामना शुद्ध मोन सँ, ज्ञान सँ, और धैर्य आ दयालुताक संग करैत छी। हम सभ ई काज परमेश्वरक पवित्र आत्माक शक्ति सँ और निष्कपट प्रेम द्वारा करैत छी। 7 दहिना आ बामा हाथ मे धार्मिकताक हथियार धारण कयने सत्यक प्रचार करैत छी; परमेश्वरक सामर्थ्य पर भरोसा रखैत छी। 8 ककरो सँ आदर पबैत छी, तँ ककरो सँ निरादर, ककरो सँ जस आ ककरो सँ अपजस । सही रहितो हम सभ कपटी बुझल जाइत छी, 9 चिन्हल-जानल होइतो अनचिन्हार बुझल जाइत छी। मरऽ-मरऽ पर होइतो जीवित रहैत छी। सजाय पबैत छी मुदा जान सँ मारल नहि जाइत छी। 10 शोकित होइतो सदत् आनन्द मग्न रहैत छी, गरीब होइतो बहुतो केँ सम्पन्न बनबैत छी। हमरा सभ लग अपन किछु नहि होइतो, सभ किछु हमरा सभक अछि। 11 यौ कोरिन्थ निवासी सभ, हम सभ अहाँ सभ सँ खुलि कऽ बात कयने छी। हम सभ अहाँ सभक प्रति अपन हृदय खोलि कऽ राखि देने छी। 12 अहाँ सभक प्रति हमरा सभक हृदय मे कोनो संकीर्णता नहि अछि, बल्कि अहीं सभक हृदय मे संकीर्णता अछि। 13 हम अहाँ सभ केँ अपन बच्चा मानि कहैत छी जे हमरा सभक प्रेमक बदला मे अहूँ सभ हमरा सभक लेल अपन हृदय खोलि दिअ। 14 अहाँ सभ मसीह पर विश्वास नहि कयनिहार लोक सभक संग बेमेल जुआ मे नहि जोताउ। अधर्म सँ धार्मिकताक कोन मेल? अन्हार सँ इजोतक कोन मेल? 15 शैतान सँ मसीहक कोन संगति? अविश्वासीक संग विश्वासीक कोन सहभागिता? 16 मुरुत सभक संग परमेश्वरक मन्दिरक कोन समझौता? किएक तँ अपना सभ जीवित परमेश्वरक मन्दिर छी, जेना कि परमेश्वर कहने छथि जे, “हम ओकरा सभक संग वास करब 2 आ ओकरा सभक बीच चलब-फिरब। हम ओकरा सभक परमेश्वर होयबैक 2 आ ओ सभ हमर प्रजा होयत।” 17 एहि कारणेँ, “प्रभुक कथन इहो छनि जे, ‘अहाँ सभ ओकरा सभक बीच सँ बाहर आबि कऽ 2 अलग भऽ जाउ। अशुद्ध वस्तु सभ सँ हटल रहू, 2 तखन हम अहाँ सभ केँ ग्रहण करब।’” 18 “हम अहाँ सभक पिता होयब आ अहाँ सभ हमर बेटा-बेटी सभ होयब। ई सर्वशक्तिमान प्रभुक कथन अछि।”
2 Corinthians 7
1 यौ हमर प्रिय मित्र सभ, परमेश्वर जखन अपना सभ केँ ई बात सभ करबाक वचन देने छथि तँ अबैत जाउ, परमेश्वरक भय मानि कऽ पवित्रताक परिपूर्णता धरि बढ़ैत अपना केँ समस्त शारीरिक आ आत्मिक मलिनता सँ पवित्र करी। 2 अहाँ सभ हमरा सभ केँ अपना हृदय मे स्थान दिअ। हम सभ ककरो संग अन्याय नहि कयलहुँ, ककरो नहि बिगाड़लहुँ, ककरो सँ अनुचित लाभ नहि उठौलहुँ। 3 हम अहाँ सभ पर दोष नहि लगा रहल छी। हम पहिने कहि चुकल छी जे अहाँ सभ हमरा सभक हृदय मे बसल छी आ हम सभ अहाँ सभक संग जीबाक लेल आ मरबाक लेल तैयार छी। 4 अहाँ सभ पर हमरा पूरा भरोसा अछि। हम अहाँ सभ पर बहुत गर्व करैत छी। हम बहुत उत्साहित छी—अपन विभिन्न कष्टो सभ मे हमर आनन्दक कोनो सीमा नहि रहैत अछि। 5 मकिदुनिया पहुँचला पर सेहो हमरा सभ केँ कोनो आराम नहि भेटल। चारू दिस सँ हमरा सभ पर कष्ट आबि गेल छल—बाहर संघर्ष सभ आ भीतर चिन्ता सभ। 6 मुदा निराश लोक सभ केँ सान्त्वना देबऽ वला परमेश्वर तीतुसक अयला सँ हमरा सभ केँ सान्त्वना देलनि— 7 मात्र हुनका अयले सँ नहि, बल्कि ओहि उत्साह सँ सेहो जे अहाँ सभ सँ हुनका भेटल छलनि। हमरा देखबाक अहाँ सभक अभिलाषा, अहाँ सभक मानसिक पीड़ा आ हमरा लेल अहाँ सभक जे चिन्ता अछि तकरा सम्बन्ध मे ओ हमरा सभ केँ कहलनि आ से जानि हमर आनन्द आरो बढ़ल। 8 हम जनैत छी जे हम अहाँ सभ केँ ओहि पत्र द्वारा दुःख देलहुँ मुदा तैयो हमरा लिखबाक अफसोच नहि अछि। हमरा ई देखि कऽ अफसोच भेल छल जे ओ पत्र किछु समयक लेल अहाँ सभ केँ दुखी बना देने छल। 9 मुदा आब हमरा प्रसन्नता अछि। हमरा एहि लेल प्रसन्नता नहि अछि जे अहाँ सभ केँ दुःख भेल, बल्कि एहि लेल जे ओहि दुःखक परिणाम ई भेल जे अहाँ सभ अपना पापक लेल पश्चात्ताप कऽ कऽ हृदय-परिवर्तन कयलहुँ। अहाँ सभ परमेश्वरक श्रद्धा मानि हुनका सम्मुख दुखी भेलहुँ, तेँ ओहि पत्र द्वारा हमरा सभक दिस सँ अहाँ सभ केँ कोनो हानि नहि पहुँचाओल गेल। 10 किएक तँ परमेश्वरक सम्मुख जे श्रद्धापूर्ण दुःख होइत अछि से पापक लेल एहन पश्चात्ताप और हृदय-परिवर्तन उत्पन्न करबैत अछि, जकर परिणाम होइत अछि उद्धार, आ ओहि सँ लोक केँ पछताय नहि पड़ैत छैक, मुदा सांसारिक दुःखक परिणाम मृत्यु होइत अछि। 11 अहाँ सभ देखि सकैत छी जे परमेश्वरक सम्मुख अहाँ सभक ओ दुःख अहाँ सभ केँ कतेक गम्भीर बनौलक, अपन सफाइ देबाक लेल कतेक उत्सुक बनौलक आ अहाँ सभ मे कतेक क्रोध, कतेक भय, कतेक अभिलाषा आ कतेक धुन उत्पन्न कयलक, और न्याय होअय ताहि बातक लेल कतेक इच्छा बढ़ा देलक। एहि तरहेँ अहाँ सभ एहि विषयक हर-एक बात मे अपना केँ निर्दोष प्रमाणित कऽ सकलहुँ। 12 तेँ हम ओ पत्र जे अहाँ सभ केँ लिखलहुँ से ने तँ ओहि व्यक्तिक कारणेँ जे गलती कयलक, आ ने ओकरा कारणेँ जकरा संग गलत कयल गेल, बल्कि एहि कारणेँ लिखलहुँ जे परमेश्वरक सामने अहाँ सभ बुझि सकी जे हमरा सभक लेल अहाँ सभ केँ कतेक चिन्ता अछि। 13 एहि सँ हमरा सभ केँ प्रोत्साहन भेटल अछि। प्रोत्साहनक संग-संग हमरा सभ केँ तीतुसक आनन्द केँ देखि कऽ विशेष खुशी सेहो भेल अछि, किएक तँ हुनकर मोन अहाँ सभ गोटे द्वारा उत्साहित भेलनि। 14 हम तीतुसक सामने मे जे अहाँ सभ पर गर्व कयने छलहुँ, तकरा लेल हमरा लज्जित नहि होमऽ पड़ल। जहिना हम सभ जे किछु अहाँ सभ केँ कहियो कहने छलहुँ से सत्य छल तहिना तीतुसक सामने अहाँ सभक बारे मे हमर सभक गर्व कयनाइ सेहो सत्य प्रमाणित भेल। 15 जखन तीतुस केँ स्मरण होइत छनि जे अहाँ सभ कतेक आज्ञाकारी भेलहुँ आ कोन तरहेँ डेराइत-कँपैत हिनकर स्वागत कयलियनि तँ अहाँ सभक प्रति हिनकर स्नेह आओर बढ़ि जाइत छनि। 16 हम एहि बात सँ आनन्दित छी जे हम अहाँ सभ पर पूर्ण भरोसा राखि सकैत छी।
2 Corinthians 8
1 यौ भाइ लोकनि, हम अहाँ सभ केँ ओहि कृपाक विषय मे सुनाबऽ चाहैत छी जे मकिदुनिया प्रदेशक मण्डली सभ केँ परमेश्वरक दिस सँ प्राप्त भेल अछि— 2 संकटक अग्नि-परीक्षा मे रहितो हुनका सभ मेहक उमड़ैत आनन्द आ हुनका सभक घोर गरीबी हुनका सभक मोन केँ एहन बना देलकनि जे ओ सभ पूरा तन-मन-धन सँ बेसी सँ बेसी दान देबाक लेल तैयार छलाह। 3 हम गवाही दैत छी जे ओ सभ अपने इच्छा सँ अपन क्षमताक अनुसार आ क्षमतो सँ बेसी देलनि। 4 ओ सभ हमरा सभ सँ बेर-बेर विनती करैत जोर देलनि जे हम सभ हुनको सभ केँ प्रभुक लोक सभक सहायता करऽ मे सहभागी होयबाक अवसर दियनि। 5 ओ सभ एहि बात मे हमरा सभक आशा सँ बढ़ि कऽ निकललाह। ओ सभ परमेश्वरक इच्छाक अनुसार सभ सँ पहिने परमेश्वरक प्रति, तखन हमरा सभक प्रति, अपना केँ समर्पित कऽ देलनि। 6 तेँ हम सभ तीतुस केँ अनुरोध कयलहुँ जे ओ जखन पहिनहि सँ अहाँ सभक बीच ई दान देबऽ वला काज शुरू करौने छलाह, तँ आब ओकरा पूरा करऽ मे सेहो अहाँ सभक सहायता करथि। 7 जहिना अहाँ सभ प्रत्येक बात मे आगाँ बढ़ल छी, अर्थात् विश्वास मे, बाजऽ मे, ज्ञान मे, पूर्ण समर्पणता मे आ हमरा सभक प्रति प्रेम मे, तहिना अहाँ सभ खुशी मोन सँ दान देबऽ मे सेहो आगाँ रहू। 8 हम अहाँ सभ केँ आदेश नहि दऽ रहल छी, बल्कि एहि बातक चर्चा कऽ कऽ जे दोसर लोक सभ दान देबाक लेल कोना तत्पर रहैत अछि ई जाँचऽ चाहैत छी जे अहाँ सभक प्रेम कतेक पक्का अछि। 9 किएक तँ अहाँ सभ अपना सभक प्रभु यीशु मसीहक कृपा केँ जनैत छी जे धनिक होइतो ओ अहाँ सभक लेल गरीब बनि गेलाह, जाहि सँ अहाँ सभ हुनकर गरीब बनला सँ धनिक बनि जाइ। 10 आब एहि विषय मे अहाँ सभक लेल की नीक होयत ताहि सम्बन्ध मे हम अपन सल्लाह दऽ रहल छी—एक वर्ष पहिने अहीं सभ दान देबहे मे नहि, बल्कि दान देबाक इच्छा करऽ मे सेहो सभ सँ पहिल छलहुँ। 11 एहि दान वला काज केँ आब पूरा कऽ लिअ, जाहि सँ जहिना इच्छा करऽ मे तत्पर छलहुँ तहिना अपन सामर्थ्यक अनुसार दान दऽ कऽ एहि काज केँ पूरो करी। 12 किएक तँ जँ केओ देबाक लेल इच्छुक अछि तँ ओकरा लग जे किछु छैक तकरा अनुसार दान ग्रहणयोग्य ठहराओल जयतैक, नहि कि तकरा अनुसार जे ओकरा लग नहि छैक। 13 हमर कहबाक तात्पर्य ई नहि जे, अहाँ सभ दोसर लोक केँ कष्ट सँ बचा कऽ अपने कष्ट मे पड़ि जाइ, बल्कि ई जे, सभ मे समानता होअय। 14 एहि समय मे अहाँ सभक सम्पन्नता हुनका सभक अभावक पूर्ति करत जाहि सँ कहियो हुनका सभक सम्पन्नता अहाँ सभक अभावक पूर्ति करय आ एहि तरहेँ समानताक स्थिति रहि सकय। 15 धर्मशास्त्रक लेख सेहो अछि जे, “जे अपना लेल बहुत जमा कयलक तकरा लग फाजिल नहि भेलैक, आ जे अपना लेल कनेके जमा कयलक तकरा अभाव नहि रहलैक।” 16 परमेश्वर केँ धन्यवाद होनि जे ओ तीतुसक हृदय मे सेहो अहाँ सभक लेल एहने चिन्ता रखने छथिन जेहन हमरा हृदय मे अछि। 17 किएक तँ ओ हमरा सभक अनुरोध खुशी-खुशी स्वीकारे नहि कयलनि, बल्कि अहाँ सभ लग उत्साहपूर्बक आ अपन इच्छा सँ जा रहल छथि। 18 हम सभ हुनका संग ओहि भाय केँ सेहो पठा रहल छी जे सुसमाचार सम्बन्धी काज मे विश्वासयोग्य रहबाक कारणेँ सभ मण्डली मे प्रशंसाक पात्र छथि। 19 एतबे नहि, बल्कि मण्डली सभ सेहो हुनका चुनने छनि जे ओ जमा कयल दान केँ पहुँचयबाक लेल हमरा सभक संग जाथि। हम सभ ई सेवा-काज एहन तरीका सँ करैत छी जाहि सँ प्रभुक महिमा आ हमरा सभक परोपकार करबाक उत्सुकता देखाइ देअय। 20 हम सभ एहि लेल एहन सावधानी रखैत छी जाहि सँ एहि बड़का दानक प्रबन्ध मे केओ हमरा सभ पर दोष नहि लगाबऽ पाबय। 21 किएक तँ हम सभ मात्र प्रभुएक दृष्टि मे नहि, बल्कि मनुष्य सभक दृष्टि मे सेहो ठीक सँ काज करबाक ध्यान रखैत छी। 22 एहि दूनू गोटेक संग हम सभ अपन एकटा आरो भाय केँ सेहो पठा रहल छी, जे कतेको बेर आ बहुतो बात मे अपन उत्साह प्रमाणित कयने छथि। अहाँ सभ पर हिनका बहुत भरोसा छनि तेँ हिनकर उत्साह आरो बढ़ल छनि। 23 तीतुसक विषय मे हम ई कहब जे ओ हमर सहयोगी छथि आ अहाँ सभक सेवा करऽ मे हमरा संग काज करैत छथि, और एहि भाय सभक विषय मे ई, जे ई सभ मण्डली सभक पठाओल प्रतिनिधि छथि आ हिनका सभक जीवन सँ मसीह केँ सम्मान होइत छनि। 24 एहि लेल अहाँ सभ हिनका सभ केँ अपन प्रेमक प्रमाण दिअ आ एहि बातक प्रमाण सेहो दिअ जे हम सभ अहाँ सभ पर कोन कारणेँ गर्व करैत छी, जाहि सँ मण्डली सभ ई बात बुझत जे हमर सभक गर्व सही आधार पर कयल गेल अछि।
2 Corinthians 9
1 ई आवश्यक नहि अछि जे प्रभुक लोक सभक लेल जमा होमऽ वला एहि दानक विषय मे हम अहाँ सभ केँ एहि तरहेँ लिखी। 2 किएक तँ हम जनैत छी जे अहाँ सभ सहायता करबाक लेल तत्पर छी। हम मकिदुनिया प्रदेशक विश्वासी सभ लग एहि विषय मे अहाँ सभ पर गर्व करैत कहने छी जे अखाया प्रदेशक विश्वासी सभ एक साल सँ दान देबाक लेल तैयार छथि। अहाँ सभक तत्परता सँ हुनका सभ मे सँ बहुतो केँ जोस भेटल छनि। 3 मुदा हम एहि भाय सभ केँ अहाँ सभ लग एहि लेल पठा रहल छी जे हम एहि विषय मे अहाँ सभक जे बड़ाइ कयलहुँ से निरर्थक नहि ठहरय आ जाहि सँ जहिना हम कहैत आयल छी तहिना अहाँ सभ तैयार पाओल जाइ। 4 नहि तँ कतौ एना नहि होअय जे जँ किछु मकिदुनियाक विश्वासी हमरा संग अबथि आ अहाँ सभ केँ तैयार नहि पबथि तँ एहि भरोसा लेल जे अहाँ सभ पर कयने छी, हमरा सभ केँ लज्जित होमऽ पड़य आ हमरो सभ सँ बेसी अहीं सभ केँ होमऽ पड़य। 5 तेँ हमरा ई आवश्यक बुझायल जे हम एहि भाय सभ सँ अनुरोध करी जे ओ सभ हमरा सँ पहिने अहाँ सभक ओतऽ पहुँचथि आ एहन प्रबन्ध करथि जे अहाँ सभ जे दान देबाक लेल पहिने सँ वचन देने छी से तैयार रहय। मुदा ई दान जोर-जबरदस्ती सँ नहि, बल्कि स्वेच्छा सँ देल जाय। 6 मुदा एहि बातक ध्यान राखू जे, जे कम बीया बाउग करत से कम काटत आ जे प्रशस्त बाउग करत से बेसी काटत। 7 प्रत्येक व्यक्ति, जतबा ओ अपना मोन मे निश्चय कयने होअय ततबा देअय, दुखी भऽ कऽ वा जोर-जबरदस्तीक कारणेँ नहि, किएक तँ प्रसन्नतापूर्बक देबऽ वला सँ परमेश्वर प्रेम करैत छथिन। 8 परमेश्वर अपना कृपा सँ अहाँ सभ केँ प्रशस्त मात्रा मे सभ प्रकारक आशिष देबऽ मे समर्थ छथि जाहि सँ अहाँ सभ केँ जे किछु आवश्यक होअय, से सदिखन अहाँ सभ लग रहय, आ प्रत्येक भलाइक काजक लेल सेहो अहाँ सभ लग बहुत किछु बचि जाय। 9 धर्मशास्त्र मे एहन व्यक्तिक बारे मे लिखल अछि जे, “ओ प्रशस्त मात्रा मे गरीब सभ केँ दान देने अछि; ओकर धार्मिकता अनन्त काल तक बनल रहतैक।” 10 जे बाउग करऽ वला केँ बीया, आ भोजन करऽ वला केँ रोटी दैत छथिन सैह अहाँ सभक बीयाक भण्डार बढ़ौताह आ अहाँ सभक परोपकार रूपी फसिलक वृद्धि करताह। 11 अहाँ सभ प्रत्येक बात मे सम्पन्न बनाओल जायब जाहि सँ अहाँ सभ हमेशा बिनु कंजूसी कऽ खुशी-खुशी सँ दोसर केँ दऽ सकब। तखन हमरा सभक माध्यम सँ पठाओल अहाँ सभक दानक कारणेँ बहुत लोक परमेश्वर केँ धन्यवाद देतनि। 12 किएक तँ अहाँ सभक एहि दान वला सेवा-काजक द्वारा मात्र प्रभुक लोक सभक आवश्यकते सभ पूरा नहि होइत अछि, बल्कि ई बहुते लोकक मोन मे परमेश्वर केँ धन्यवाद देबाक कारण सेहो बनैत अछि। 13 अहाँ सभक एहि सेवा सँ प्रमाण लऽ कऽ लोक परमेश्वरक स्तुति करतनि जे अहाँ सभ मसीहक सुसमाचार पर विश्वास करबाक गवाही देबाक संग-संग तकरा अनुसार चलितो छी आ अपन सम्पत्ति मे सँ ओकरा सभ केँ और सभ केँ खुशी सँ दैत छी। 14 ओ सभ अहाँ सभ केँ परमेश्वर सँ प्राप्त कयल अपार कृपा केँ देखि हृदय खोलि कऽ अहाँ सभक लेल प्रार्थना करताह। 15 परमेश्वरक ओहि दानक लेल जे वर्णन सँ बाहर अछि हुनका धन्यवाद होनि!
2 Corinthians 10
1 हम पौलुस, जे किछु लोकक कथनक अनुसार अहाँ सभक सामने मे कायर छी मुदा अहाँ सभ सँ दूर रहला पर साहस देखबैत छी, से मसीहक नम्रता आ कोमलताक नाम पर अहाँ सभ सँ आग्रह करैत छी— 2 अहाँ सभ सँ ई विनती करैत छी जे जखन हम अहाँ सभ लग आबी तँ हमरा तेहन साहस नहि देखाबऽ पड़य जेहन हम तकरा सभक प्रति देखयबाक निश्चय कऽ लेने छी जे सभ हमरा सभक सम्बन्ध मे कहैत अछि जे, “ओ सभ सांसारिक विचारक अनुसार चलैत अछि।” 3 कारण, हम सभ संसार मे रहैत छी अवश्य, मुदा सांसारिक तरीका सँ युद्ध नहि लड़ैत छी। 4 किएक तँ हमरा सभक युद्धक हथियार सांसारिक नहि, बल्कि परमेश्वरक शक्तिशाली हथियार अछि जाहि द्वारा शक्ति-केन्द्र सभ केँ ध्वस्त कयल जाइत अछि। 5 हम सभ परमेश्वर सम्बन्धी सत्य ज्ञानक विरोध मे ठाढ़ होमऽ वला कल्पना सभ और प्रत्येक कुतर्क केँ नष्ट करैत छी आ प्रत्येक विचार केँ बन्दी बना कऽ मसीहक अधीनता मे लबैत छी। 6 अहाँ सभ जखन पूर्ण रूप सँ आज्ञाकारी होयब तखन हम सभ आज्ञा केँ तोड़नाइ वला प्रत्येक काज केँ दण्डित करबाक लेल तैयार रहब। 7 जे बात आँखिक सामने स्पष्ट अछि तकरा अहाँ सभ देखि लिअ। जँ केओ अपना सम्बन्ध मे निश्चिन्त अछि जे ओ मसीहक अछि तँ ओ एहि पर सेहो विचार करय जे जहिना ओ मसीहक अछि तहिना हमहूँ सभ मसीहक छी। 8 जँ हम प्रभु सँ भेटल अधिकार पर विशेष गर्व करबो करी, तँ हमरा एहि बात सँ कोनो लाज नहि होयत; ई अधिकार अहाँ सभक नोकसानक लेल नहि, बल्कि अहाँ सभक आत्मिक निर्माणक लेल अछि। 9 अहाँ सभ ई नहि बुझू जे हम अपन पत्र सभक द्वारा अहाँ सभ केँ डेराबऽ चाहैत छी। 10 किएक तँ किछु लोक सभक कथन अछि जे, “ओकर पत्र सभ गम्भीर आ प्रभावशाली तँ होइत अछि, मुदा जखन ओ स्वयं उपस्थित होइत अछि तँ ओ कमजोर लगैत अछि आ ओकर बजबाक तरीका सँ कोनो प्रभाव नहि पड़ैत अछि।” 11 एहन लोक सभ ई बुझओ जे हम सभ अपन अनुपस्थिति मे पत्र सभक माध्यम सँ जे कहैत छी, उपस्थित भेला पर सैह करबो करब। 12 जे लोक सभ अपन प्रशंसा करैत अछि, हम सभ अपना केँ तकरा सभ जकाँ मानबाक आ तकरा सभ सँ अपन तुलना करबाक साहस नहि करैत छी। ओ सभ अपने नाप सँ अपना केँ नपैत अछि आ अपने सँ अपना केँ तुलना करैत अछि। केहन मूर्खता वला बात! 13 मुदा हम सभ जे छी, से उचित सीमा केँ नाँघि कऽ गर्व नहि करब। परमेश्वर हमरा सभक लेल जे क्षेत्र निर्धारित कयने छथि से अहूँ सभ तक पहुँचैत अछि आ हम सभ तकरा भीतर मे रहि कऽ गर्व करब। 14 हम सभ अपन क्षेत्रक सीमाक उल्लंघन नहि करैत छी। जँ अहाँ सभ लग नहि पहुँचल रहितहुँ तँ हमरा सभ सँ सैह होइत, मुदा हम सभ मसीहक शुभ समाचार प्रचार करैत अहाँ सभ लग पहुँचल छी। 15 हम सभ अपन सीमाक उल्लंघन करैत दोसराक परिश्रम पर गर्व सेहो नहि करैत छी, बल्कि हमरा सभक आशा अछि जे जहिना-जहिना अहाँ सभक विश्वास बढ़ैत जायत, तहिना-तहिना हमरा सभक कार्यक्षेत्र सेहो अहाँ सभक सहायता सँ विस्तृत होइत जायत, 16 जाहि सँ हम सभ अहाँ सभ सँ आगाँक इलाका मे सुसमाचारक प्रचार कऽ सकी आ अनकर क्षेत्रक सीमाक भीतर भेल काज पर गर्व नहि करी। 17 बल्कि जेना कि धर्मशास्त्र मे लिखल अछि जे, “जे केओ घमण्ड करय से प्रभु पर घमण्ड करय।” 18 किएक तँ जे अपन प्रशंसा स्वयं करैत अछि से नहि, बल्कि जकर प्रशंसा प्रभु करैत छथिन, वैह योग्य ठहराओल जाइत अछि।
2 Corinthians 11
1 हम चाहैत छी जे अहाँ सभ हमर कनेक मूर्खता सहि लितहुँ, मुदा वास्तव मे अहाँ सभ तँ सहिओ रहल छी। 2 अहाँ सभक लेल हमरा मोन मे तेहन जरनि भरल अछि जेहन परमेश्वरक जरनि होइत अछि। किएक तँ हम अहाँ सभक विवाह एकमात्र वर, अर्थात् मसीहक संग, ठीक कयने छी आ हम अहाँ सभ केँ पवित्र कुमारि जकाँ हुनका अर्पण करऽ चाहैत छी। 3 मुदा हमरा डर होइत अछि जे जहिना साँप हव्वा केँ अपन कपट सँ बहका देलक तहिना अहाँ सभ मे मसीहक प्रति जे निष्कपट आ शुद्ध भक्ति अछि, ताहि सँ अहाँ सभक मोन बहका ने देल जाय। 4 किएक तँ जखन केओ अहाँ सभ लग कोनो एहन यीशुक प्रचार करऽ अबैत अछि जे हमरा सभक द्वारा प्रचारित यीशु सँ भिन्न अछि, वा जँ अहाँ सभ केँ कोनो ओहन आत्मा अथवा सुसमाचार भेटैत अछि जे अहाँ सभक द्वारा पहिने स्वीकार कयल गेल पवित्र आत्मा आ सुसमाचार सँ भिन्न अछि तँ अहाँ सभ आराम सँ ओकरा सहि लैत छी। 5 हम अपना केँ ओहि “महा मसीह-दूत सभ” सँ कनेको कम नहि बुझैत छी। 6 सम्भव अछि जे हम भाषण देबऽ मे निपुण नहि होइ, तैयो हमरा मे ज्ञानक अभाव नहि अछि। एहि बात केँ हम सभ हर प्रकारेँ सभ बात मे अहाँ सभक सम्मुख स्पष्ट कऽ देने छी। 7 अहाँ सभ केँ ऊपर उठयबाक लेल हम अपना केँ छोट बना लेलहुँ आ बिनु किछु लेनहि अहाँ सभक बीच परमेश्वरक सुसमाचारक प्रचार कयलहुँ, से की हम गलती कयलहुँ? 8 ई कहल जा सकैत जे हम दोसर मण्डली सभ सँ पारिश्रमिक लऽ कऽ अहाँ सभक सेवा करबाक लेल हुनका सभ केँ “लुटलहुँ”। 9 जहिया हम अहाँ सभक ओतऽ छलहुँ तँ अभाव मे रहला पर सेहो हम अहाँ सभक लेल भार नहि बनलहुँ, किएक तँ मकिदुनिया प्रदेश सँ आयल भाय सभ हमर आवश्यकता सभक पूर्ति कऽ देलनि। हम अपना केँ कोनो तरहेँ अहाँ सभ पर भार नहि बनऽ देलहुँ आ ने कहियो बनऽ देब। 10 जँ मसीहक सत्यता हमरा मे अछि तँ अखाया प्रदेश भरि मे केओ हमरा एहन गर्व करबाक हक सँ वंचित नहि करत। 11 एना किएक? की एहि लेल जे हम अहाँ सभ सँ प्रेम नहि करैत छी? परमेश्वर जनैत छथि जे हम अहाँ सभ सँ प्रेम करैत छी! 12 हम जे करैत आबि रहल छी सैह करैत रहब जाहि सँ अपन बड़ाइ करऽ वला ओहि “महा मसीह-दूत सभ” केँ एहि बात पर गर्व करबाक मौका नहि भेटैक जे ओ सभ प्रचारक काज मे हमरा सभक बराबरि अछि। 13 किएक तँ एहन लोक झुट्ठा मसीह-दूत अछि जे अपना काज द्वारा धोखा दैत अछि आ मसीहक दूत होमऽ सनक रूप मात्र धारण करैत अछि। 14 ई कोनो आश्चर्यक बात नहि अछि, किएक तँ शैतान स्वयं चमकैत स्वर्गदूतक रूप धारण कऽ लैत अछि। 15 तेँ जँ ओकर सेवक सभ सेहो धार्मिकताक सेवकक रूप धारण करैत अछि तँ एहि मे कोनो आश्चर्य नहि, मुदा जेहने ओकरा सभक काज अछि, तेहने ओकरा सभक अन्त होयतैक। 16 हम फेर कहैत छी जे, केओ हमरा मूर्ख नहि बुझय। मुदा, जँ अहाँ सभ हमरा एना बुझैत छी तँ हमरा मूर्खे बुझि कऽ स्वीकार करू जाहि सँ हमहूँ कनेक अपन बड़ाइ कऽ सकी। 17 हम एखन जे कहि रहल छी से प्रभुक स्वभावक अनुरूप नहि, बल्कि मूर्ख जकाँ निःसंकोच भऽ कऽ अपन बड़ाइ कऽ रहल छी। 18 जखन अनेक लोक सांसारिक भावना सँ अपन बड़ाइ करैत अछि तँ हमहूँ अपन बड़ाइ किएक ने करी? 19 अहाँ सभ एहन बुद्धिमान छी जे आनन्दपूर्बक मूर्ख सभक व्यवहार सहि लैत छी! 20 हँ, जखन केओ अहाँ सभ केँ गुलाम बना लैत अछि, अहाँ सभक धन-सम्पत्ति हड़पि लैत अछि, अहाँ सभ केँ ठकि लैत अछि, अहाँ सभ लग धाख जमबैत अछि वा अहाँ सभक मुँह पर थप्पड़ मारैत अछि तँ अहाँ सभ ओहन लोक सभक व्यवहार सहि लैत छी। 21 हम लाजक संग स्वीकार करैत छी जे अहाँ सभक संग एहि प्रकारक व्यवहार करबाक साहस हमरा सभ केँ नहि भेल! जाहि बात सभक विषय मे ओ सभ अपन बड़ाइ करबाक साहस करैत अछि, ताहि विषय मे हमरो अपन बड़ाइ करबाक साहस अछि—हम मूर्ख जकाँ बजैत छी। 22 की ओ सभ इब्रानी अछि? हमहूँ छी। की ओ सभ इस्राएली अछि? हमहूँ छी। की ओ सभ अब्राहमक वंशज अछि? हमहूँ छी। 23 की ओ सभ मसीहक सेवक अछि? हम पागल जकाँ बजैत छी!—हम ओकरा सभ सँ बढ़ि कऽ छी। हम ओकरा सभ सँ अधिक परिश्रम कयने छी, हम ओकरा सभ सँ बेसी बेर जहल मे पड़लहुँ, नहि जानि हम कतेक बेर पिटल गेलहुँ। कतेको बेर मरैत-मरैत बचलहुँ। 24 यहूदी सभ हमरा पाँच बेर एक-कम-चालिस कोड़ा लगबौलक। 25 हम तीन बेर बेंतक मारि सहलहुँ। एक बेर हमरा मारि देबाक लेल हमरा पर पथरबाहि कयल गेल। तीन बेर एना भेल जे, जाहि पानि जहाज पर हम यात्रा कऽ रहल छलहुँ से ध्वस्त भऽ गेल। एक बेर दिन-राति भरि हम समुद्र मे बहैत रहलहुँ। 26 हमरा बारम्बार यात्रा करऽ पड़ल, जाहि मे नदी सभक खतरा, डाकू सभक खतरा, सजाति यहूदी सभ सँ खतरा, आन जातिक लोक सभ सँ खतरा, नगर सभक खतरा, निर्जन प्रदेश सभक खतरा, समुद्रक खतरा आ झुट्ठा भाइ सभ सँ खतरा अबैत रहल। 27 हम खटि-खटि कऽ कठोर परिश्रम कयलहुँ आ बहुतो राति जागि कऽ बितौलहुँ। हमरा कतेको बेर भोजन नहि भेटल आ भूखल-पियासल रहलहुँ। वस्त्रक अभाव मे जाड़ सहैत रहलहुँ। 28 और एहि सभ बातक अलावे, सभ मण्डलीक चिन्ताक भार सेहो सभ दिन हमरा पर रहैत अछि। 29 जखन केओ दुर्बल अछि तँ की हम दुर्बलताक अनुभव नहि करैत छी? जखन केओ पाप मे फँसाओल जाइत अछि तँ की हमरा हृदय मे आगि नहि धधकैत अछि? 30 जँ हमरा अपन बड़ाइ करहे पड़ैत अछि तँ हम अपन दुर्बलता प्रगट करऽ वला बात सभक विषय मे बड़ाइ करब। 31 प्रभु यीशुक पिता आ परमेश्वर, जे सदा-सर्वदा धन्य छथि, जनैत छथि जे हम झूठ नहि बाजि रहल छी। 32 जखन हम दमिश्क नगर मे छलहुँ तँ राजा अरितासक राज्यपाल नगर पर पहरा बैसा कऽ हमरा पकड़ऽ चाहलक। 33 मुदा हमरा टोकरी मे बैसा कऽ नगरक छहरदेवालीक खिड़की बाटे नीचाँ उतारि देल गेल आ एहि तरहेँ हम ओकरा हाथ मे अबैत-अबैत बाँचि गेलहुँ।
2 Corinthians 12
1 हमरा अपन बड़ाइ करहे पड़ि रहल अछि, ओना तँ एहि सँ कोनो लाभ नहि होइत अछि। आब हम प्रभु सँ देल गेल दर्शन सभ आ प्रभुक द्वारा प्रगट कयल रहस्य सभक चर्चा करब। 2 हम मसीह मेहक एक व्यक्ति केँ जनैत छी जे चौदह वर्ष पहिने आकाश केँ पार कऽ कऽ स्वर्ग मे ऊपर उठाओल गेल—देहक संग वा बिना देहक, हम नहि जनैत छी, परमेश्वर जनैत छथि। 3 हम ओहि व्यक्तिक विषय मे जनैत छी जे ओ स्वर्गधाम मे उठाओल गेल—देहक संग वा बिना देहक, ई हम नहि जनैत छी, परमेश्वर जनैत छथि। ओ एहन बात सभ सुनलक जकरा वर्णनो नहि कयल जा सकैत अछि, जकरा कहबाक अनुमति मनुष्य केँ नहि देल गेल अछि। 5 हम एहन मनुष्यक बड़ाइ करब मुदा हम अपन दुर्बलता सभ केँ छोड़ि कऽ आन कोनो बात लऽ कऽ अपन बड़ाइ नहि करब। 6 जँ हम अपन बड़ाइ करहो चाहितहुँ तँ तैयो हम मूर्ख नहि होइतहुँ, किएक तँ हम सत्ये बजितहुँ। मुदा हम से नहि करब जाहि सँ प्रत्येक व्यक्ति हमरा जे करैत देखैत अछि वा कहैत सुनैत अछि, ताहि अनुसारेँ मात्र हमर मूल्यांकन करय, नहि कि ताहि सँ बढ़ि कऽ। 7 हमरा पर प्रगट कयल एहि बहुत अद्भुत रहस्य सभक कारणेँ हम घमण्ड नहि करऽ लागी, ताहि लेल हमरा शरीर मे एकटा काँट गरा देल गेल। अर्थात्, शैतानक एक “दूत” हमरा कष्ट देबाक लेल राखि देल गेल जाहि सँ हम घमण्डी नहि भऽ जाइ। 8 हम एकरा विषय मे प्रभु सँ तीन बेर नेहोरा-विनती कयलहुँ जे ई हमरा सँ दूर भऽ जाय। 9 मुदा ओ हमरा कहलनि, “हमर कृपा तोरा लेल प्रशस्त छह, किएक तँ~हमर सामर्थ्यक पूर्णता मनुष्यक दुर्बलता मे सिद्ध~होइत अछि।” एहि लेल हम खुशी सँ अपन दुर्बलता सभ पर गर्व करब, जाहि सँ ओहि दुर्बलता सभक द्वारा हमरा मे मसीहक सामर्थ्य क्रियाशील रहय। 10 तेँ मसीहक लेल हम अपन दुर्बलता सभ मे, अपमान सभ मे, कष्ट सभ मे, सतावट सभ मे आ विपत्ति सभ मे प्रसन्न रहैत छी, किएक तँ जखन हम दुर्बल छी तखने बलगर होइत छी। 11 हम एना बात कऽ कऽ मूर्ख बनि गेल छी मुदा अहीं सभ हमरा ताहि लेल विवश कयने छी। उचित तँ ई छल जे अहीं सभ हमरा योग्य ठहरबितहुँ, कारण, हम किछु नहि होइतो ओहि “महा मसीह-दूत सभ” सँ कोनो तरहेँ कम नहि छी। 12 अहाँ सभक बीच मसीह-दूतक असली लक्षण अटल धैर्यक संग हमरा द्वारा प्रदर्शित भेल, अर्थात् आश्चर्यपूर्ण चिन्ह, सामर्थ्यक काज आ चमत्कार सभ। 13 अहाँ सभ केँ किएक होइत अछि जे हम अहाँ सभ केँ दोसर मण्डली सभ सँ कम मानैत छी? की एहि लेल जे हम अहाँ सभ पर अपन खर्चक लेल भार नहि बनलहुँ? एहि अन्यायक लेल अहाँ सभ हमरा क्षमा करू! 14 आब हम अहाँ सभक ओतऽ तेसर बेर अयबाक लेल तैयार छी। हम अहाँ सभक लेल भार नहि बनब, किएक तँ हम अहाँ सभक सम्पत्ति नहि, अहीं सभ केँ चाहैत छी। बच्चा सभ केँ तँ अपन माय-बाबूक लेल धन जमा करबाक भार नहि होयबाक चाही, बल्कि अपन बच्चा सभक लेल माय-बाबू केँ। 15 हम अहाँ सभक लेल खुशी सँ अपन सभ किछु—अपना केँ सेहो—खर्च कऽ देब। जखन हम अहाँ सभ सँ एतेक प्रेम करैत छी तँ की अहाँ सभ हमरा सँ कम प्रेम करब? 16 जे होअय, हम अहाँ सभ पर भार नहि बनलहुँ। तखन की, हम चलाक भऽ कऽ अहाँ सभ केँ छल-कपट सँ फँसा लेलहुँ? 17 हम जाहि व्यक्ति सभ केँ अहाँ सभक ओतऽ पठौलहुँ, की ओहि मे सँ किनको द्वारा अहाँ सभ सँ लाभ उठौलहुँ? 18 हम तीतुस सँ अहाँ सभक ओतऽ जयबाक लेल जोर दैत निवेदन कयलहुँ आ हुनका संग ओहि भाय केँ पठौलहुँ। की तीतुस अहाँ सभ सँ कोनो अनुचित लाभ उठौलनि? की हम दूनू गोटे एके आत्मा सँ प्रेरित भऽ एके बाट पर नहि चललहुँ? 19 अहाँ सभ सोचैत होयब जे एखन तक हम सभ अहाँ सभक समक्ष अपन सफाइ दऽ रहल छी। यौ प्रिय भाइ लोकनि, बात से नहि अछि। हम सभ परमेश्वरक सम्मुख मसीह मे रहि कऽ ई सभ बात बाजि रहल छी आ सभ अहाँ सभक आत्मिक उन्नतिक लेल अछि। 20 हमरा डर अछि जे अहाँ सभक ओतऽ अयला पर हम अहाँ सभ केँ ओहन नहि पाबी जेहन पाबऽ चाहैत छी आ अहाँ सभ सेहो हमरा तेहन नहि पाबी जेहन पाबऽ चाहैत छी। कतौ एहन नहि होअय जे अहाँ सभक बीच झगड़ा, ईर्ष्या, क्रोध, स्वार्थ, परनिन्दा, चुगलखोरी, अहंकार आ अव्यवस्था सभ पाबी। 21 हमरा डर अछि जे अहाँ सभक ओतऽ फेर अयला पर कतौ हमर परमेश्वर अहाँ सभ पर जे हमर गर्व अछि तकरा अहाँ सभक सम्मुख चूर-चूर ने करथि आ हम ओहन बहुतो लोक सभक कारणेँ दुखी भऽ जाइ जे सभ पहिने पाप कयने अछि आ अपन कयल अशुद्ध व्यवहार, अनैतिक शारीरिक सम्बन्ध आ भोग-विलासक लेल पश्चात्ताप नहि कयने अछि।
2 Corinthians 13
1 आब हम तेसर बेर अहाँ सभक ओतऽ आबि रहल छी। धर्मशास्त्रक नियमक अनुसार, “प्रत्येक बातक पुष्टि दू वा तीन गवाहक गवाही पर कयल जायत।” 2 हम जखन दोसर बेर अहाँ सभक ओतऽ छलहुँ तहिए अहाँ सभ केँ कहलहुँ आ आब जखन अहाँ सभ सँ दूर छी तँ ओहि सभ लोक केँ जे सभ पाप कयलक और आनो लोक सभ केँ फेर कहि दैत छी जे, हम जखन घूमि कऽ आयब तँ ककरो छोड़ब नहि। 3 अहाँ सभ तँ चाहितो छी जे हम एहि बातक प्रमाण दी जे मसीह हमरा द्वारा बजैत छथि। मसीह अहाँ सभक संग जे व्यवहार करैत छथि ताहि मे ओ दुर्बल नहि, बल्कि अहाँ सभक बीच सामर्थी छथि। 4 ई बात सत्य अछि जे दुर्बलता मे ओ क्रूस पर चढ़ा कऽ मारल गेलाह, मुदा परमेश्वरक सामर्थ्य सँ ओ आब जीवित छथि। तहिना हमहूँ सभ मसीह मे दुर्बल छी, तैयो अहाँ सभक संग जे हमरा सभक व्यवहार होयत ताहि सँ ई स्पष्ट होयत जे हम सभ मसीहक संग परमेश्वरक सामर्थ्य सँ जीबैत छी। 5 अहाँ सभ अपना केँ परखू जे अहाँ सभक विश्वास पकिया अछि वा नहि। अपना केँ जाँचू। की अहाँ सभ ई नहि जनैत छी जे मसीह यीशु अहाँ सभक बीच मे छथि ?—जँ अहाँ सभ कसौटी पर खोटा नहि निकललहुँ तँ। 6 हमर आशा अछि जे अहाँ सभ बुझि जायब जे हम सभ खोटा नहि निकललहुँ। 7 हम सभ परमेश्वर सँ प्रार्थना करैत छी जे अहाँ सभ कोनो गलती नहि करी। एहि लेल नहि, जे हम सभ पकिया प्रमाणित होइ, बल्कि एहि लेल जे अहाँ सभ सैह करी जे उचित अछि, भलेही हम सभ खोटा देखाइ दी। 8 कारण, हमरा सभ केँ सत्यक विरोध मे किछु करबाक कोनो अधिकार नहि अछि, हम सभ सत्यक समर्थने करैत छी। 9 किएक तँ जखन हम सभ दुर्बल आ अहाँ सभ सामर्थी होइत छी तखन हमरा सभ केँ आनन्द होइत अछि। हमरा सभक यैह प्रार्थना अछि जे अहाँ सभ मे पूर्ण सुधार होअय। 10 एहि कारणेँ हम अहाँ सभ सँ दूर रहितो एहि बात सभ केँ लिखि रहल छी जाहि सँ जखन हम अहाँ सभक ओतऽ आबी तँ हमरा प्रभु द्वारा देल अधिकारक अनुसार अहाँ सभक संग कठोर व्यवहार नहि करऽ पड़य। किएक तँ हमरा ई अधिकार अहाँ सभ केँ खसयबाक लेल नहि, बल्कि अहाँ सभक आत्मिक निर्माण करबाक लेल भेटल अछि। 11 यौ भाइ लोकनि, आब अन्त मे ई जे, आनन्दित रहू, अपना केँ सुधारू, हमर बात सभ पर ध्यान दिअ, आपस मे एक मोनक भऽ कऽ शान्तिपूर्बक रहू। तखन प्रेम आ शान्ति देबऽ वला परमेश्वर अहाँ सभक संग रहताह। 12 पवित्र मोन सँ एक-दोसर केँ सस्नेह नमस्कार करू। 13 परमेश्वरक सभ लोक अहाँ सभ केँ नमस्कार कहैत छथि। 14 प्रभु यीशु मसीहक कृपा, परमेश्वरक प्रेम आ पवित्र आत्माक संगति अहाँ सभ गोटेक संग बनल रहय।


text:
नवका- पुरनका लेख सर्च करु...
सड़क निर्माण मे देरी
उत्तर बिहार के चारिटा जिला दरभंगा... मधुबनी... समस्तीपुर आओर वैशाली मे सड़क निर्माण के काज कछुआ गति सं चलि रहल अछि. एहि चारु जिला मे स्टेट हाईवे के निर्माण मे केंद्रीय एजेंसी इरकॉन लागल अछि. मुदा काज बड़ धीरे -धीरे चलि रहल अछि. सरकार के तरफ सं इरकॉन के समय पर काज पूरा करय के निर्देश देल गेल अछि. मुदा लागि नहिं रहल अछि जे काज समय पर पूरा होएत. ओना इरकॉन क कहनाय अछि जे दिसम्बर तक एहि जिला मे कोलतार...अलकतरा के काज पूरा कs लेल जाएत. एहि चारु जिला मे 331 किलोमीटर सड़क बनय के अछि आओर एहि पर 534 करोड़ रुपया खर्च होएत.
1 टिप्पणी:


text:
योजना आयोग के अनुसार बिहार 10.9 प्रतिशत आर्थिक वृद्धि दर के संग गुजरात सं आगां बढ़ि गेल अछि.
आयोग के कहनाए अछि जे 2001-05 साल मे बिहार 2.9 वृद्धि दर के संग सभसं सुस्त
गति सं आगां बढ़ए वाला राज्य छल मुदा 2006 सं 2010 के बीच ई वृद्धि दर 10.9 प्रतिशत पर पहुंचि गेल.
जखन कि गुजरातक वृद्धि दर 2006 सं 2010 के बीच सिर्फ 9.3 प्रतिशत रहल.
योजना आयोग के कहनाए अछि जे बिहार आब बीमारु राज्य नहि रहल. तेजी सं विकास करि रहल अछि. तेजी सं आगां बढ़ि रहल अछि.
ई तं नीक खबर अछि मुदा योजना आयोग एकरे संग एकटा कष्ट वाला खबर इहो द देलक जे बिहार के विशेष राज्यक दर्जा नहि मिलत. किएक कि बिहार एकर पात्र नहि अछि. एकरा लेल जे मापदंड अछि बिहार ओहि मे फिट नहि बैसेत अछि.


text:
-रवीन्द्रनाथ टैगोरक१५०म जयन्तीपर साहित्य अकादेमीसँ फण्ड लेबा लेल मात्र नाम "कथा रवीन्द्र" राखल गेल
-समाप्ति कालमे संयोजककेँ गलतीक भान भेलन्हि, तखन रवीन्द्रनाथ टैगोरक एकटा कविताक दू पाँतीक हिन्दी अनुवाद देवशंकर नवीन पढ़लन्हि
-मात्र १८ टा कथाक पाठ भेल
-एकटा मैथिली न्यूज पोर्टलक महिला संचालकक पति दारू पीबि कऽ आएल रहथि आ भोजनकालोमे हुनकर मुँह भभकैत छलन्हि। ७५म सगर राति दीप जरयमे दारू पीबापर धनाकर ठाकुर जीक विरोधक बाद कथा रवीन्द्र मे सेहो ऐ तरहक घटना भेलापर साहित्य जगतमे आक्रोश अछि।
-भोजनक उपरान्त कथास्थल खाली भऽ गेल आ अधिकांश वरिष्ठ कथाकार सूतल देखल गेलाह, प्रभास कुमार चौधरीक कथा लेल भरि रातिक जगरना एकटा मखौल बनि कऽ रहि गेल।
-आयोजक स्वयं ऐ गोष्ठीकेँ बभनभोजक संज्ञा देने रहथि आ अन्ततः सएह सिद्ध भेल।
-ई गोष्ठी सगर राति दीप जरयक अन्त आ साहित्य अकादेमीक गोष्ठीक प्रारम्भ रूपमे देखल जा रहल अछि। "सगर राति दीप जरय" आब साहित्य अकादेमी संपोषित भऽ गेल आ ओकर इशारापर हिन्दीक लोकक कब्जा भऽ गेल, जइमे हिन्दीक पोथीक लोकार्पणसँ लऽ कऽ रवीन्द्रक कविताक हिन्दी अनुवादक दू पाँतीक पाठ धरि सम्मिलित रहल।
-टी.ए., डी.ए. आदिक परम्पराक घृणित आरम्भ साहित्य अकादेमीक फण्डसँ भेल, आ ऐसँ सगर राति दीप जरयक अन्तक प्रारम्भ मानल जा रहल अछि। मुदा साहित्य अकादेमी द्वारा संपोषित कवि-सम्मेलन आ सेमीनारमे टी.ए., डी.ए. सभ कवि निबन्धकारकेँ देल जाइ छन्हि मुदा एतऽ किछुए गोटेकेँ ई सौभाग्य प्राप्त भेल।
-टी.ए., डी.ए. लेल विभारानीपर सेहो जोर देल गेल मुदा ओ कहलन्हि जे हुनकर आयोजन व्यक्तिगत रहतन्हि तेँ टी.ए., डी.ए. देब हुनका लेल सम्भव नै, जँ कथाकार लोकनि चेन्नै बिना टी.ए. डी.ए. लेने नै जेता तँ ओ ऐ कार्यक्रमकेँ करबा लेल इच्छुक नै छथि। अजित आजाद कहलन्हि जे हुनका टी.ए., डी.ए.भेटतन्हि तखन ओ जेता। कमल मोहन चुन्नू अजित आजादक समर्थन केलन्हि। मुदा टी.ए., डी.ए. आदिक परम्पराक घृणित आरम्भक विरोध आशीष अनचिन्हार केलन्हि तखन जा कऽ मामिला सुलझल।
-विदेह मैथिली पोथी प्रदर्शनीक सभ मैथिली कथा गोष्ठी, सेमीनारमे होइ छल मुदा साहित्य अकादेमीक फण्डिंगक शुरुआतक बाद "कथा रवीन्द्र"मे विदेह मैथिली पोथी प्रदर्शनीक अनुमति नै देबाक पाछाँ फण्ड देनिहार साहित्य अकादेमीक सुविधाजनक दबाब भऽ सकैए, से साहित्यकार लोकनिक बीचमे चर्चा अछि।
[-साहित्य अकादेमीक कथा गोष्ठी दिल्लीमे शुरू भेल/ १२ टा पोथीक लोकार्पण भेल जइमे ४ टा हिन्दीक पोथी छल !!
-कथा रवीन्द्र क रूपमे साहित्य अकादेमी द्वारा मैथिली कथा गोष्ठीक आरम्भ, संयोजक अछि मैलोरंग, देवशंकर नवीन आ प्रकाश
- मैलोरंग एकरा ७६म "सगर राति दीप जरय"क रूपमे आयोजित करबाक नियार केने छल मुदा "सगर राति दीप जरय" मे आइ धरि सरकारी साहित्यिक संस्थासँ फण्ड लेबाक कोनो प्रावधान नै रहै, से ई ७६म "सगर राति दीप जरय"क रूपमे मान्यता नै प्राप्त कऽ सकल।
-साहित्य अकादेमी द्वारा मैथिलीक ऐ स्वायत्त गोष्ठीकेँ तोड़बाक प्रयासक साहित्य जगतमे भर्त्सना कएल जा रहल अछि।
-आशीष चौधरी विदेह मैथिली पोथी प्रदर्शनी लेल पोथी जखन पसारऽ लगलाह तँ साहित्य अकादेमीक कथा गोष्ठीक (कन्फूजन छल जे ई ७६म "सगर राति दीप जरय"क आयोजन स्थल छी जे एतऽ एलाक बाद पता लागल जे ई साहित्य अकादेमीक कथा गोष्ठीक रूपमे हैक कऽ लेल गेल अछि।) एकटा संयोजक प्रकाश झा तकर अनुमति नै देलखिन्ह, जखन कि एकर सूचना दोसर संयोजक देवशंकर नवीनकेँ दऽ देल गेल छल। प्रकाश झा आशीष चौधरीकेँ कहलखिन्ह जे जँ मंगनीमे पोथी बाँटी तँ तकर अनुमति देल जा सकैए, मुदा तकर कोनो सम्भावनासँ आशीष चौधरी मना केलन्हि । तकर बाद आशीष चौधरी विदेहक सम्पादक गजेन्द्र ठाकुरक संग अपन पोथी लऽ कऽ ओतऽ सँ बहरा गेलाह। ऐ कारणसँ किछु मैथिली पोथीक लोकार्पण नै भेल (जे ओना ७६म "सगर राति दीप जरय"मे लोकार्पण लेल आएल छल साहित्य अकादेमीक कथा गोष्ठी लेल नै।) । ई पहिल बेर अछि जखन कोनो मैथिली गोष्ठीमे मैथिली पोथी बेचबाक अनुमति नै देल गेल, हँ कन्नारोहट होइत रहैए जे मैथिलीमे पोथी नै बिकाइए। साहित्य जगतमे ऐ तरहक जातिवादी गोष्ठी द्वारा कएल जा रहल सरकारी फण्डक मैथिलीक नामपर दुरुपयोगपर चिन्ता व्यक्त कएल जा रहल अछि।
-गजेन्द्र ठाकुर फेसबुकपर लिखलन्हि- जगदीश प्रसाद मण्डल, बेचन ठाकुर, कपिलेश्वर राउत, राजदेव मण्डल, उमेश पासवान, अच्छेलालशास्त्री, दुर्गानन्द मण्डल आदि श्रेष्ठ कथाकार लोकनिकेँ एकटा पोस्टकार्डो नै देबाक आयोजन मण्डलक निर्णय अद्भुत अछि, ओना तै सँ ऐ लेखक सभक स्टेचरपर कोनो फर्क नै पड़तन्हि। भऽ सकैए ७५म गोष्ठीक आयोजक अशोक आ कमलमोहन चुन्नू वर्तमान आयोजककेँ हुनकर सभक पता सायास वा अनायास नै देने हेथिन्ह आ वर्तमान आयोजक केँ से सुविधाजनक लागल हेतन्हि। जगदीश प्रसाद मण्डलजीक आयोजनमे सभ धोआधोतीधारी आ चन्दन टीका पाग धारी भोज खा आएल छथि, मुदा बजेबा कालमे अपन आयोजनकेँ बभनभोज बनेबापर बिर्त छथि।..ओना ई आयोजन साहित्य अकादेमीक फण्डसँ आयोजित भऽ रहल अछि आ एकरा साहित्य अकादेमीक कथा गोष्ठी मात्र मानल जाए। मैथिली साहित्यक इतिहासमे ७६ म सगर राति दीप जरयक रूपमे ऐ जातिवादी गोष्ठीकेँ मान्यता नै देल जा सकत। साहित्य अकादेमीक मैथिली विभागक जातिवादी चेहरा एक बेर फेर सोझाँ आएल अछि जखन ओ मैथिलीक एकमात्र स्वायत्त गोष्ठीकेँ तोड़ि देलक। पवन कुमार साह लिखलन्हि-काल्हि धरि सगर रातिक आयोजक कोनो संस्था नै होइ छल। मुदा आब ई वंधन टूटि गेल।
-साहित्य अकादेमीक कथा गोष्ठीक पहिल सत्रमे विभूति आनन्द (छाहरि), मेनका मल्लिक (मलहम) आ प्रवीण भारद्वाजक (पुरुखारख) कथाक पाठ भेल।
-साहित्य अकादेमीक कथा गोष्ठी अध्यक्षता गंगेश गुंजन कऽ रहल छथि।
-कथापर समीक्षा अशोक मेहता आ रमानन्द झा रमण केलन्हि। अशोक मेहता कहलन्हि जे विभूति आनन्दक कथामे किछु शब्दक प्रयोग खटकल। मेनका मल्लिकक भाषाक सन्दर्भमे ओ कहलन्हि जे एतेक दिनसँ बेगूसरायमे रहलाक बादो हुनकर भाषा अखनो दरभंगा, मधुबनीयेक अछि। प्रवीण भारद्वाजक कथाक सन्दर्भमे ओ कहलन्हि जे कथाकार नव छथि से तै हिसाबे हुनकर कथा नीक छन्हि।
-रमानन्द झा रमण विभूति आनन्दक कथामे हिन्दी शब्दक बाहुल्यपर चिन्ता व्यक्त केलन्हि। मेनका मल्लिकक कथाक सन्दर्भमे ओ कहलन्हि जे महिला लेखन आगाँ बढ़ल अछि। प्रवीण भारद्वाजक कथाक भाषाकेँ ओ नैबन्धिक कहलन्हि आ आशा केलन्हि जे आगाँ जा कऽ हुनकर भाषा ठीक भऽ जेतन्हि।
-तकर बाद श्रोताक बेर आएल, सौम्या झा विभूति आनन्दक कथाकेँ अपूर्ण कहलन्हि, मुदा हुनका ई कथा नीक लगलन्हि। आशीष अनचिन्हार विभूति आनन्दसँ हुनकर कथाक एकटा टेक्निकल शब्द "अभद्र मिस कॉल"क अर्थ पुछलन्हि तँ देवशंकर नवीन राजकमलक कोनो कथाक असन्दर्भित तथ्यपर २० मिनट धरि विभूति आनन्द जीक बचाव करैत रहला, अनन्तः विभूति आनन्द श्रोताक प्रश्नक उत्तर नै देलन्हि।
-दोसर सत्रमे विभा रानीक कथा सपनकेँ नै भरमाउ, विनीत उत्पलक कथा निमंत्रण, आ दुखमोचन झाक छुटैत संस्कारक पाठ भेल। विभा रानीक कथा पर समीक्षा करैत मलंगिया एकरा बोल्ड कथा कहलन्हि, सारंगकुमार कथोपकथनकेँ छोट करबा लेल कहलन्हि, कमल कान्त झा एकरा अस्वभाविक कथा कहलन्हि आ कहलन्हि जे माए बेटाक अवहेलना नै कऽ सकैए, मुदा श्रीधरम कहलन्हि जे जँ बेटाक चरित्र बदलतै तँ मायोक चरित्र बदलतै। कमल मोहन चुन्नू कहलन्हि जे ई कथा घरबाहर मे प्रकाशित अछि। आयोजक कहलन्हि जे विभा रानीक कथा सपनकेँ नै भरमाउ केँ ऐ गोष्ठीसँ बाहर कएल जा रहल अछि।
विनीत उत्पलक कथा निमंत्रण पर मलंगिया जीक विचार छल जे ई उमेरक हिसाबे प्रेमकथा अछि। सारंग कुमार एकरा महानगरीय कथा कहलन्हि मुदा एकर गढ़निकेँ मजगूत करबाक आवश्यकता अछि, कहलन्हि। श्रीधरम ऐ कथामे लेखकीय इमानदारी देखलन्हि मुदा एकर पुनर्लेखनक आवश्यकतापर जोर देलन्हि। हीरेन्द्रकेँ ई कथा गुलशन नन्दाक कथा मोन पाड़लकन्हि मुदा प्रदीप बिहारी हीरेन्द्रक गपसँ सहमत नै रहथि। ओ एकरा आइ काल्हिक खाढ़ीक कथा कहलन्हि।दुखमोचन झाक छुटैत संस्कारपर मलंगिया जी किछु नै बजला, ओ कहलन्हि जे ओ ई कथा नै सुनलन्हि। सारंग कुमार एकरा रेखाचित्र कहलन्हि। कमलकान्त झाकेँ ई संस्कारी कथा लगलन्हि। श्रीधरमकेँ आरम्भ नीक आ अन्त खराप लगलन्हि। शुभेन्दु शेखरकेँ जेनेरेशन गैप सन लगलन्हि आ कमल मोहन चुन्नूकेँ ई यात्रा वृत्तान्त लगलन्हि। दोसर सत्रमे श्रोताक सहभागिता शून्य रहल।..आशीष अनचिन्हार]


text:
ⓘ बछेन्द्री पाल
बछेन्द्री पाल माउन्ट एभरेस्ट आरोहन करै वाली प्रथम भारतीय महिला छी । ओ एभरेस्टक उचाईके छुबै वाली दुनियाक ५अम महिला पर्वतारोही छी । वर्तमानमे ओ इस्पात कम्पनी टाटा स्टीलमे कार्यरत अछि, जतेक ओ छन्नी करल लोगसभके रोमाञ्चक अभियानसभक प्रशिक्षण देबैत अछि ।
1. प्रारम्भिक जीवन
बछेन्द्री पालक जन्म उत्तराखण्ड राज्यक उत्तरकाशी जिलाएक गाउँ नकुरीमे सन् १९५४ मे भेछल । खेतिहर परिवारमे जन्म लेनिहार बछेन्द्री बि.एड. धरिक पढाई पुरा केनए अछि । मेधावी र प्रतिभाशाली भेला बादो हुनका बहुतेक निक रोजगार नै भेट सकल । के मिलल ओ अस्थायी, जुनियर स्तरक छल आ कमाई सेहो बहुते कम छल ।


text:
नेपाल बैंक लिमिटेड
नेपाल बैंक लिमिटेड नेपाल राष्ट्र बैंकसँ क वर्गक इजाजत पत्र प्राप्त वाणिज्य बैंक छी । ई बैंकक स्थापना १९९४ भेछल । नेपाल बैंक लिमिटेड नेपालमे स्थापना भेल पहिल बैंक छी । ई नेपाल सरकार तथा निजी लगानिकर्तासभक संयुक्त लगानीमे स्थापना भेल अछि ।
सिद्धिचरण श्रेष्ठ
सिद्धिचरणके अंश सर्वस्वसहित १८ वर्षक कठोर काराबासक सजाय देलक । १८ वर्षक जेल सजाय भेलावादो पछा श्री ३ जुद्धक महषिर् बनल अभिलाषा सेहो पाँच वर्षपछा अर्थात् २००२ सालमे ओ रिहा भेल। कवि सिद्धिचरण अहिना जेलसँ रिहा हैस पहिल कुछ महिना अगाडि उनकर पिता विष् ...
नेपाल अङ्ग्रेज युद्ध
नेपाल-अङ्ग्रेज युद्ध सन् १८१४ सँ १८१६ धरि चलल नेपाल अधिराज्य आ ब्रिटिश ईस्ट इण्डिया कम्पनी बिच भेछल । जेकर परिणाम स्वरूप सुगौली सन्धी भेछल आ नेपाल अपन एक-तिहाई भूभाग बेलायतके सोपै परल छल। नेपाल आ अङ्ग्रेज ब्रिटिश इस्ट इण्डिया कम्पनी सरकार बिच १८१ ...
गोरखापत्र
गोरखापत्र एक नेपाली भाषाक पत्रिका छी। ई पत्रिकाक सम्पादन कार्य विभिन्न सम्पादकद्वारा भेल अछी। ई पत्रिकाक स्वामित्व नेपाल सरकार सँग रहल अछी। एकर प्रकाशन काठमाडौँमे सा.अ.दै.अवधिमे होएत अछी।
स्थानीय तह
नेपालक संविधान २०७२ अनुसार स्थानीय तह गाउँपालिका, नगरपालिका आ जिला सभा छी । गाउँपालिका एक भौगोलिक तथा शासकीय तह छी जकर कार्यकारिणी अङ्ग गाउँ कार्यपालिका होइत अछि तँ व्यवस्थापकीय कार्य कएनिहार अङ्ग गाउँ सभा छी । नगरपालिका एक भौगोलिक तथा प्रशासनिक ...
नेपाल राष्ट्र बैंक
नेपालक आर्थिक क्षेत्रक व्यवस्थापन करवाक उद्देश्य सहित केन्द्रिय बैंकक रूपमे नेपाल राष्ट्र बैंक ऐन १९५५ अन्तर्गत नेपाल राष्ट्र बैंकक स्थापना २०१३ साल वैशाख १४ गते मे भेछल । नेपाल राष्ट्र बैंक आर वितिय संस्थासभक मौद्रिक विनिमायक आर प्रक्षेपण क रुपम ...
परराष्ट्र मन्त्रालय (नेपाल)
परराष्ट्र मन्त्रालय नेपालक अन्य राज्यसभ संगक मामिलासभ देखैल सबसँ उच्च सरकारी निकाय छी। नेपाल सरकार कुनो भी राज्यसँग कुटनैतिक तथा औपचारिक सम्बन्धसभ एहि मन्त्रालय मार्फत करैत अछि। ई मन्त्रालय अर्न्तर्गत विदेशमे २४ वटा कुटनैतिक नियोगसभ स्थापित अछि आ ...
नेपालक जनयुद्ध
नेपालक जनयुद्ध सरकार आ संसदिय दलसभ तथा माओबादी विद्रोहिसभक बिचक संघर्ष छी । सशस्त्र रूपक ई युद्ध १९९६ सँ २००६ धरि सतत् चलल । नेपाल कम्युनिष्ट पार्टी द्वारा १ फागुन २०५२ वि.सं धरि ई युध्द नेपालक राजतन्त्रक अन्त्य आ संघीय गणतन्त्रकऽ स्थापनाक लेल लक ...
गाउँ विकास समिति
गाउँ विकास समिति नेपालक स्थानीय विकास मन्त्रालय अन्तर्गत निचलका तहक प्रशासनिक निकाय छी । प्रत्येक जिलामे बहुतेक गाविस अछि, मुदा सर्वसाधारण-सरकार अन्तरक्रिया आर प्रशासन उच्च होएत अछि । हाल नेपालमे ३,८०८ गाउँ विकास समिति अछि। जनसङ्ख्याक आधारमे हरेक ...
नेपालक विकास क्षेत्रसभ
नेपालके १४ अञ्चलमे बर्गिकरण करल गेल अछि आर ई अञ्चलसभके ७५ जिलामे बर्गिकरण करल गेल अछि । १४ प्रशासकीय अञ्चलसभके ५ समूहमे बिभाजित कैरके ५ विकास क्षेत्रसभके निर्माण करलगेल अछि । ४ विकास क्षेत्रसभमे ३-३ अञ्चलसभ छि और १ विकास क्षेत्रमे २ अञ्चलसभ अछि। ...
डडेल्धुरा जिला
डडेल्धुरा जिला (अङ्ग्रेजी: Dadeldhura District सुनु नेपालक सुदूर-पश्चिमाञ्चलक महाकाली अञ्चलक एकटा पहाडी जिला छी । एहि जिलाके सिमाना पूरवमे डोटी, उत्तरमे बैतडी आर दक्षिणमे कञ्चनपुर सँ जोडल अछि आर एहि जिलाक पश्चिममे भारतक उत्तराखण्ड परएत अछि ।
सगरमाथा अञ्चल
सगरमाथा अञ्चल अङ्ग्रेजी: Sagarmatha zone सुनु नेपालकऽ एकटा अञ्चल छि, जुन पूर्वाञ्चल विकास क्षेत्रमे परै अछि। यी अञ्चल मऽ उत्तर मऽ हिमाली जिलासभ सगरमाथा सहित, बिच मऽ पहाडि जिलासभ तथा दक्षिण मऽ भित्री मधेश जिला, उपत्यका परै अछि। यी अञ्चल कऽ उत्तर स ...
रौतहट जिला
रौतहट नेपालक मध्यमाञ्चल विकास क्षेत्र, नारायणी अञ्चलक दक्षिणपूर्वी तराई क्षेत्रमे अवस्थित जिला छी । ई जिलाक पूर्वमे सर्लाही, पश्चिममे बारा, उत्तरमे मकवानपुर आ दक्षिणमे भारतक बिहार राज्यक सितामढी आ पूर्वी चम्पारण जिला पडएत अछि । समुद्र सतहसँ १२२ म ...
सप्तरी जिला
सप्तरी जिला नेपालक पुर्वाञ्चल विकास क्षेत्रक सगरमाथा अञ्चलमे अवस्थित अछि । ई जिलाक पूरवमे सुनसरी, पश्चिममे सिराहा उत्तरमे उदयपुर जिला तथा दक्षिणमे भारतक बिहार प्रदेश परैत अछि।
महाकाली अञ्चल
महाकाली अञ्चल अङ्ग्रेजी: Mahakali Zone सुनु नेपाल कऽ क्षेत्रिय वर्गीकरण अनुसार सुदुरपश्चिमाञ्चल विकास क्षेत्रके एकटा अञ्चल छि। यी अञ्चल कऽ ४ जिलासभमे वर्गिकरण करल गेल अछि।
सेती अञ्चल
सेती अञ्चल अङ्ग्रेजी: Seti Zone सुनु नेपाल कऽ क्षेत्रिय वर्गीकरण अनुसार सुदुरपश्चिमाञ्चल विकास क्षेत्रके एकटा अञ्चल छि। यी अञ्चल कऽ ५ जिलासभमे वर्गिकरण करल गेल अछि।
मनिषा कोइराला
मनिषा कोइराला जन्म १६ अगस्त १९७० एक नेपाली अभिनेत्री छी जे हिन्दी चलचित्रमे अपन काजक लेल जानल जाएत अछि । कोइराला एक सफल अभिनेत्री वाहेएक सामजिक कार्यकर्ता सेहो छी । कोइराला प्रारम्भमे हिन्दी चलचित्र उद्योगमे काम केलक आ बादमे विभिन्न भाषाक चलचित्र ...
कोइराला क्याम्पस
कोइराला क्याम्पस नेपालक धनुषा जिलाक जनकपुर उपमहानगरपालिकामे अवस्थित एक कलेज छी । ई त्रिभुवन विश्वविद्यालयसँ सम्बन्धन लेनए अछि । ई जिलाक प्रमुख शैक्षणिक केन्द्रसभमे सँ एक छी । ई नेपालक एक निजी स्रोत आ साधनसँ सञ्चालित सामुदायिक कलेज हो ।
पिरामिड इन्टरनेशनल कलेज
पिरामिड इन्टरनेशनल कलेज नेपालक काठमाडौं जिलाक काठमाडौंमे अवस्थित एक कलेज छी । ई त्रिभुवन विश्वविद्यालयसँ सम्बन्धन लेनए अछि । ई जिलाक प्रमुख शैक्षणिक केन्द्रसभमे सँ एक छी । ई नेपालक एक निजी स्रोत आ साधनसँ सञ्चालित सामुदायिक कलेज हो । एकर शाखा बल्ख ...
पोखरा विश्वविद्यालय
पोखरा विश्वविद्यालय नेपालक पश्चिमाञ्चलक पोखरा शहरम अवस्थित विश्वविद्यालय छी । ई विश्वविद्यालय सन् १९९६म स्थापित भेछल । हाल ई विश्वविद्यालयम ४९०० विद्यार्थी अध्यनरत अछि । ई विश्वविद्यालयम आंगीक आर संबन्धन प्राप्तक देशभर २४टा क्याम्पससभ रहल अछि ।
त्रिभुवन विश्वविद्यालय
त्रिभुवन विश्वविद्यालय वा टियु नेपालक पुरान, पैग विश्वविद्यालय तथा उच्च शिक्षाक लेल नेपालक पहिल राष्ट्रिय शैक्षिक संस्था सेहो छी । ई विश्वविद्यालयक केन्द्रीय कार्यालय कीर्तिपुर काठमाडौंमे अछि । ई विश्वविद्यालय ३०४२–५–२ रोपनी क्षेत्रफलमे फैलल अछि ...
नेपाल अन्डर-१९ राष्ट्रिय क्रिकेट टिम
नेपाल अन्डर-१९ राष्ट्रिय क्रिकेट टिम अन्डर-१९ अन्तर्राष्ट्रिय क्रिकेटमे नेपालक प्रतिनिधित्व करैत अछि । ई नेपाल क्रिकेट सङ्घ क मातहतमे रहल अछि जे अन्तर्राष्ट्रिय क्रिकेट परिषद क सदस्य छी ।
अविनाश कर्ण
अविनाश कर्ण नेपाली क्रिकेट खेलाडी छी । ओ दाहिना हातक ब्याट्सम्यान तथा दाहिना हातक मध्यम-तीव्र गतिक बलर छी । अविनाश अन्तर्राष्ट्रिय क्रिकेट जगतमे पदार्पण सन् २०१३ अगस्तमे अफगानिस्तानक विरुद्ध केनए छल । अविनाश नेपाल राष्ट्रिय क्रिकेट टिमक घातक बलिङ ...
नेपाल राष्ट्रिय क्रिकेट टिम
नेपाली राष्ट्रिय क्रिकेट टिम नेपालक प्रतिनिधित्व करि अन्तर्राष्ट्रिय क्रिकेट प्रतियोगितामे भाग लेनिहार क्रिकेट खेलाडीसभक समूह छी । नेपाली राष्ट्रिय क्रिकेट टिम सन् १९९६ सँ आइसिसी एसोसिएट सदस्य राष्ट्रक समूहमा रहैत आएल अछि । नेपाली राष्ट्रिय क्रिक ...
सोमपाल कामी
सोमपाल कामी नेपाली क्रिकेट खेलाडी" अछि । ओं दाहिना हाट ब्याट्सम्यान तथा दायाँ हाते मध्यम-तिब्र गतिका बलर सहो अछि । सोमपाल कामी सन् २०१३ सं नेपाली राष्ट्रिय क्रिकेट टिमक नियमित सदस्य सहो अछि ।
पारस खड्का
पारस खड्का नेपाली क्रिकेट खेलाडी छी । ओं दाहिना हाते ब्याट्सम्यान तथा दाहिना हाते मध्यम बलर छी । पारस सन् २००४ सं नेपाली राष्ट्रिय क्रिकेट टिमक नियमित सदस्य छी ।
जितेन्द्र मुखिया
जितेन्द्र मुखिया नेपाली क्रिकेट खेलाडी छी । जितेन्द्र सन् २००४ स नेपाली राष्ट्रिय क्रिकेट टोलीकें नियमित सदस्य अछि ।
नेपालक जिलासभ
काठमाडौं काठमाडौं ललितपुर ललितपुर भक्तपुर भक्तपुर धादिङ धादिङवेसी रसुवा धुन्चे नुवाकोट विदुर काभ्रेपलाञ्चोक धुलिखेल सिन्धुपलाञ्चोक चौतारा
लमजुङ जिला
लमजुङ जिल्ला भौगोलिक रूपमा मध्य पहाडी क्षेत्र सँग उत्तरी हिमाली क्षेत्र धरि फैलल अछि । नेपालक बीच भागम जैविक विविधताक धनी आर पर्यटकीय दृष्टीसँ महत्वपूर्ण ई जिला १,६९२ वर्ग किलोमिटर क्षेत्रफलमे अवस्थित अछि। गुरुङ जातिक बाहुल्यता रहल ई जिला ऐतिहासि ...
नेपालक प्रशासनिक विभाजन
पूर्वाञ्चल विकास क्षेत्र ३ अञ्चल आर १६ जिलासभ मे वर्गिकरण कएल गेल अछि । मेची - जिलासभ: झापा, इलाम, पाँचथर, ताप्लेजुङ सगरमाथा - जिलासभ: सप्तरी, सिरहा, उदयपुर, खोटाङ, ओखलढुङ्गा, सोलुखुम्बु कोशी - जिलासभ: मोरङ, सुनसरी, धनकुटा, तेरथुम, भोजपुर, सङ्खुवासभा
जिला
नेपालमे कयौ गाँउ आ वार्डसभ मिल जिला बनल अछि तथा जिलासभ मिल अञ्चल बनल अछि आ अञ्चलसभ मिल विकास क्षेत्र बनल अछि । ५ विकाश क्षेत्रसभमे पुरे नेपाल फैलल अछि । नेपालमे कुल ७५ जिलासभ अछि ।
कर्णाली प्रदेश
नेपालक संविधान २०७२ प्रदेश नं. ६ मे निम्न उल्लेखित जिलासभ रहल व्यवस्था कएल गेल अछि। १रुकुम पश्चिम भाग २ सल्यान ३ डोल्पा ४ जुम्ला ५ मुगु ६ हुम्ला ७ कालिकोट ८ जाजरकोट ९ दैलेख १० सुर्खेत
नेपालक स्थानीय तहसभ
नेपालक संविधान २०७२क धारा ५६ अनुसार सङ्घीय लोकतान्त्रिक गणतन्त्र नेपालक मूल संरचना सङ्घ, प्रदेश आ स्थानीय तह करि ३ तह होइत आ नेपालक राज्य शक्तिक प्रयोग सङ्घ, प्रदेश आ स्थानीय तह ई संविधान तथा कानून बमोजिम करत कहि उल्लेख कएल गेल अछि । स्थानीय तह अ ...
प्रदेश नं. ५
नेपालक संविधान २०७२ प्रदेश नं. ५ मे निम्न उल्लेखित जिलासभ रहल व्यवस्था कएल गेल अछि। १ नवलपरासी २ रूपन्देही ३ कपिलबस्तु ४ पाल्पा ५ अर्घाखाँची ६ गुल्मी ७ रुकुम पूर्वी भाग ८ रोल्पा ९ प्यूठान १० दाङ ११ बाँके १२ बर्दिया
ओखलढुङ्गा जिला
ओखलढुङ्गा जिला नेपालक पूर्वाञ्चल विकास क्षेत्रक सगरमाथा अञ्चलमे पडैवाला पहाडी जिलामे सँ एक छी। पूर्वसँ पश्चिमतर्फ क्रमश चौडा होएत गेल ई जिलाक तीन दिशासँ नदी छुट्टेने अछि। उत्तरमे सोलुखुम्बु जिला, दक्षिणमे उदयपुर आ सिन्धुली जिलासँ जोडल ई जिलाक पूर ...
सिराहा जिला
सिराहा जिला नेपालक पूर्वाञ्चल विकास क्षेत्रक सगरमाथा अञ्चलमे पूर्वीभागक दक्षिणी सिमानामे रहल जिला छी । ई जिलाक पूर्वमे सप्तरी जिला, पश्चिममे धनुषा जिला, उत्तरमे उदयपुर जिला तथा दक्षिणमे भारतक बिहार प्रदेश अवस्थित अछि । सिराहा जिला सगरमाथा अञ्चलक ...
जनकपुर अञ्चल
जनकपुर अञ्चल सुनु नेपालके क्षेत्रीय वर्गीकरण अनुसार मध्यमाञ्चल विकास क्षेत्रके एकटा अञ्चल छि। यी अञ्चल कऽ ६ जिलासभ मऽ वर्गिकरण करल गेल अछि। प्राचीन राजा जनककऽ नाम सऽ नामाकरण करल गेल अछि| जनकपुर सहरके नाम सऽ यी अञ्चलके नामाकरण करल गेल अछि।
महिला
नारी मानवक स्त्रीक कहल जाएत अछि, जे नरक स्त्रीलिङ्ग छी । नारी शब्द मुख्यत: वयस्क स्त्रिसभक लेल प्रयोग कएल जाएत अछि । बहुते सन्दर्भसभमे मुदा ई शब्द सम्पूर्ण स्त्री वर्ग दर्शाबैक लेल सेहो प्रयोग कएल जाएत अछि, जेना: नारी-अधिकार।
जोमसोम
जोमसोम नेपालक पश्चिमाञ्चल विकास क्षेत्रक धवलागिरी अञ्चल, मुस्ताङ जिलामे अवस्थित गाँउ विकास समिति छी । जोमसोम मुस्ताङ जिलाक सदरमुकाम छी। ई २,८०० मिटरक उचाईमे काली गण्डकीक किनारमा अवस्थित अछि। ई ठामक दक्षिणी भेकम रहल धौलागिरी तथा निलगिरी हिमालक मनो ...
आरजु राणा देउवा
डा. आरजु राणा देउवा सन् १९९६ सँ नेपाली काँग्रेस पार्टी, नेपाल के एकटा सक्रिय सदस्य छि। ओ सन् २००० सँ नेपाली काँग्रेस पार्टी के सम्मेलन आ केन्द्रीय नेतृत्व मतदान समिति के सदस्य छि। ओ दश साल के लेल संविधान सभा आ नेपालक संसद के सदस्य छल। ओ नेपाल के ...
मंगलादेवी सिंह
मंगला देवी सिंह एकटा अग्रणी नारीवादी आओर नेपालक प्रमुख लोकतान्त्रिक अधिकारवादी छल। सिंह १९४० मे १६ वरिषक उमरमे राजनीतिमे अपन कदम रखने छल। ओ नेपाली कांग्रेस के एकटा प्रमुख नेता गणेशमान सिंहक पत्नी छल। १९४८ मे, मंगलादेवी सिंह शिक्षा, रोजगार आओर महि ...
छठि
छठि पर्व नेपाल आ भारतक उत्तर क्षेत्रमे हिन्दूसभद्वारा मनाओल जाइवला एक महत्वपूर्ण पावनि छी। ई पर्वमे षष्ठी भगवती, भगवान सूर्य देव आ छठि मैयाँ क पूजा अर्चना करि पुत्र, पति आ परिवारक कल्याणक कामना कएल जाइत अछि। पृथ्वीमे पर्याप्त प्रकाश देला कारण आ क ...
अनिता यादव
अनिता यादव नेपालक प्रथम राष्ट्रपति डा. रामबरण यादवक छोटकी सुपुत्री छि। अनिता यादव महिला अधिकार, बाल अधिकार, महिला सशक्तिकरण, महिला-पुरुष बिच विद्यमान असमानता, व्यक्तिक स्वतन्त्रता आर मौलिक अधिकार, समानता आर सामाजिक आर विभेदम न्यूनिकरण, महिलाक जीव ...
बेगम हजरत महल
बेगम हजरत महल जे अवधक बेगमक नाम सँ सेहो परिचित छल। ओ अवधक नवाब वाजिद अली शाहक दोसर घरवाली छल। अङ्ग्रेजसभद्वारा कलकत्तामे अपन पतिकेँ देशनिकाला करि देलाक बाद बेगम हजरत महलक समर्थकसभक एक समूह पुनः लखनउमे कब्जा जमेने छल। अपन राज्यकेँ अङ्ग्रेज शासकसभक ...
मधुबनी चित्रकला
मधुबनी चित्रकला या मिथिला पेंटिंग मिथिलाञ्चल क्षेत्र जेना बिहारक दरभंगा, मधुबनी एवम नेपालक कुछ क्षेत्रक प्रमुख चित्रकलाछी । प्रारम्भमे रङ्गोलीक रुपमे रहैक बाद ई कला धिरे-धिरे आधुनिक रूपमे कपडा, दिवार एवम कागज पर उतैर गेल । मिथिला महिलासभद्वारा शु ...
अनुराधा कोइराला
अनुराधा कोइराला नेपालक समाजसेवी, माइती नेपालक संस्थापक अध्यक्ष आ वर्तमान प्रदेश नं. ३क प्रदेश प्रमुख छी । ओ अपन गैरसरकारी संस्था माइती नेपालक मद्दतिसँ किनबेच भेल स्त्रीसभक उद्वार करैत अछि । भारतीय कोठीसभमे बेचल गेल आ बदत्तर जीवन वितेवाक लेल वाध्य ...
योगमाया न्यौपाने
योगमाया न्यौपाने नेपालक भोजपुर जिलामें स्थित एक धार्मिक नेता, महिला अधिकार कार्यकर्ता आओर कवियित्री छल। योगमायाके नेपालक अग्रणी महिला कविसभमें सँ एकटा प्रसिद्ध हस्तीके रुपमे पहिचानल जाइत अछि, जेकर कवितासभक एकमात्र प्रकाशित पुस्तक, सर्वर्था योगबनी ...
सुशीला कार्की
सुशीला कार्की सर्वोच्च अदालतक वर्तमान् प्रधान न्यायधीश तथा प्रथम महिला प्रधान न्यायाधीश छी । प्रधानमन्त्री खड्गप्रसाद ओलीक अध्यक्षतामा संवैधानिक परिषद् नेपालक सर्वोच्च अदालतम प्रधान न्यायाधीश पदक लेल हिन्कर नाम सिफारिस भेल छेलाह । कार्की न्यायपाल ...
नेपालक संरक्षित क्षेत्रसभ
नेपालक संरक्षित क्षेत्रसभ मुख्यतः जङ्गली जमिन ओकटने अछि जे नेपालक विविध उचाईमे अछि । ई क्षेत्रसभमे तराई आ हिमालयक भाग अछि । नेपालक क्षेत्रफल १,४७,१८१ किमी २ अछि । दक्षिण-पूर्वी तराईक न्युनतम उचाई ६७ मी सँ सगरमाथा उच्चतम उचाई ८,८४८ मी धरि विविधता ...
घोड़ाघोड़ी ताल
घोड़ाघोड़ी ताल सुदूरपश्चिम प्रदेशक कैलाली जिलामे अवस्थित एक रमणीय ताल छी । ई स्थल कैलाली जिलाक वनबहेड़ा आ सुखड़ कऽ मध्य अवस्थित जङ्गलमे अछि । पूर्व पश्चिम राजमार्गक नजदिके अवस्थित ई ताल पर्यटकीय तथा पौराणिक दृष्टिकोण सँ नेपालक एक प्रसिद्ध स्थलक र ...


text:
जोन कन्स्टेबल
जोन कन्सटेबल, (/ˈkʌnstəbəlˌ ˈkɒn-/;[१] ११ जुन १७७६ - ३१ मार्च १८३७) एक अङ्ग्रेज मनमोहक चित्रकार छल । सुफोक, इङ्गल्याण्डमे जन्मल ई चित्रकार मुख्य रूपसँ परिदृश्य चित्रकारीक लेल प्रसिद्ध छल । जतेक कन्स्टेबल अपन जीवनक अधिक समय व्यतीत केनए छल आई ओ जगह हुनकर यादमे सम्मान स्वरुप कन्स्टेबल काउन्टी क नामसँ जानल जाइत अछि ।[२]
प्रारम्भिक करियर[सम्पादन करी]
विवाह र परिपक्वता[सम्पादन करी]
कला[सम्पादन करी]
ग्यालेरी[सम्पादन करी]
चयन कएल चित्रसभ[सम्पादन करी]
कान्स्टेबुल स्थानसभ[सम्पादन करी]
टिप्पणी[सम्पादन करी]
बिब्लियोग्राफी[सम्पादन करी]
सन्दर्भ सामग्रीसभ[सम्पादन करी]
- ↑ "Constable, John," Random House Webster's Unabridged Dictionary
- ↑ Parkinson 1998, p. 9
बाह्य जडीसभ[सम्पादन करी]


text:
मुख्य पृष्ठ सभटा टैग Corona virus
Tag: corona virus
बिहार मे 90 प्रतिशत सं बेसी कोरोना मरीज ठीक भ’ गेला...
बिहार मे पिछला 24 घंटाक भीतर 1421 नबका कोरोना संक्रमितक पुष्टि भेल अछि ओतय 1700 लोक कें ठीक भेला सं राज्य मे संक्रमण सं स्वस्थ होबाक दर लगभग 90 प्रतिशत भ' गेल अछि, मुदा अहि बीच 11 लोक अपन जान गंवा देलथि।
IMA बिहार केर मांग, कोरोना सं मरय वला डॉक्टर कें भेटय...
इंडियन मेडिकल एसोसिएशन (आइएमए), बिहार राज्य सरकार सं कोरोना संक्रमण सं मरय वला सरकारी आ निजी डॉक्टर कें प्रधानमंत्री गरीब कल्याण योजना कें तहत घोषित दुर्घटना बीमाक राशिक भुगतानक मांग केलक।
पीएमसीएच मे पहिल बेर Covid- 19 संक्रमित मरीज लेल जारी होयत...
बिहारक पीएमसीएच मे पहिल बेर भर्ती मरीजक लेल मेडिकल बुलेटिन जारी होयत। अहिमे हुनकर परिजनक स्थिति केर ब्यौरा बताओल जायत। ई व्यवस्था अखन कोविड वार्ड मे भर्ती मरीज कें लेल लागू होयत।
दुनियाक पहिल कोरोना मुक्त देश बनल न्यूजीलैंड, एकर खुशी मे पीएम...
पूरा दुनिया कोरोना वायरस कें महामारी सं जूझ रहल अछि. अमेरिका जेहन महाशक्ति सेहो बेकाबू होयत जा रहल हालात क' संभाल नै पाबि रहल अछि. दुनियाभर कें वैज्ञानिक कोरोना कें संक्रमण क' रोबाक तरकीब आ एकर दवा खोजय मे जुटल अछि. अहि बीच न्यूजीलैंड सं एकटा शुभ समाचार आयल अछि.
फ्लाइट सं प्रवासि सबके ल’ पटना पहुंचला AAP सांसद संजय सिंह
कोरोना संकट कें बीच प्रवासी मजदूर कें घर वापसी केर मुद्दा सबसा अहम रहल अछि. अहि मुद्दा पर सियासत सेहो खूब भेल अछि. एक बेर फेर अहि पर राजनीति तेज अछि. आम आदमी पार्टी कें राज्यसभा सांसद संजय सिंह 180 प्रवासि केर संग ल' फ्लाइट सं पटना कें लेल रवाना भेला.
ई केहन अंधविश्वाउस: बिहार कें एकटा गांव मे लड्डू आ लौंग...
कोरोना महामारी कें बढ़ैत कहर सं बिहार सहित पूरा देश परेशान अछि। आब ई महामारीक डर कें बीच अंधविश्वाास सेहो घुसल अछि। अहि अंधविश्वाेस मे बिहार कें गोपालगंज जिलाक हथुआ स्थित एकटा गांव मे महिला सब कोरोना मायाक पूजा-अर्चना करय लागलि ।
अमित शाह बिहार मे करता डिजिटल रैली, तेजस्वी कहलनि- चुनावक चिंता,...
केंद्रीय गृह मंत्री अमित शाह अहि साल कें अंत मे प्रस्तावित बिहार विधानसभा चुनावक शंखनाद 9 जून कें बिहार मे डिजिटल रैलीक संग करता. विपक्षी दल आरजेडी शाह केर रैली पर सवाल उठोलनि अछि.
बिहार मे ट्रेन आ विमान सेवा शुरू भेला बाद,आब बस चलेबाक...
ट्रेन आ हवाई सेवा शुरू भेलाक बाद आब बिहार सरकार जल्दी सं बस सेवा सेहो शुरु करबाक तैयारी को रहल अछि.
मधुबनी जिला कें 21 मे सं 18 प्रखंड मे पहुँचल कोरोना...
जिला कें अधिकतर प्रखंड कोरोनाक चपेट मे आबि गेल अछि। लौकही प्रखंड मे कोरोनाक चाइरटा नबका मामला सामने आयल अछि।
Lockdown 4.0: गृह मंत्रालय जारी केलनि गाइडलाइंस, डीटेल देखू
लॉकडाउन 31 मई तक जारी रहत। अहि दौरान घरेलू मेडिकल सर्विसेज आ घरेलू एयर एंबुलेंस सेवा कें छोड़ि सबटा घरेलू आ...
SC मे याचिका, कोरोना लेल चीन पर 600 अरब डॉलर केर...
कोरोना वायरस चलते भारतक अर्थव्यवस्था कें नुकसान पहुँचाएब आ बहुत संख्या मे लोकक मौत लेल भारतक एक युवक चीन कें जिम्मेदार मानि हर्जाना केर दाबी केलक अछि.
देश में तीन मइ तक जारी रहत लॉकडाउन, पीएम मोदी केर...
प्रधानमंत्री नरेंद्र मोदी देशवासी सब सं लॉकडाउन कें देखैत संबोधित केलनि। पीएम मोदी अपन संबोधन मे लॉकडाउन 2.0 केर एलान केलनि। पीएम कहलनि जे अखन देश मे तीन मइ तक लॉकडाउन जारी रहत।
पीएम मोदी कहलनि, आरोग्य सेतु एप डाउनलोड करू, कोरोना सं बचू
केंद्र सरकार 2 अप्रैल कें ई मोबाइल एप लॉन्च केने छल ,जाहि सं लोक सब कें कोरोना वायरस खतरा कें भांपबा मे मदद होएत।


text:
नवका- पुरनका लेख सर्च करु...
जितिया पावनि
मिथिला मे महिला सभक बीच एकटा सभस लोकप्रिय पावनि अछि जितिया. ओना ई पावनि पूरा यूपी-बिहार केर महिला सभ करय छथिन्ह. हमर मां... दीदी... भाभी सभ कएने छथिन्ह. ई 21 सितम्बर के नहाय खाय सं शुरू भेल... 22 केर पूरा निराहार आओर निर्जला केर संग उपवास आओर 23 केर भोरे- भोर पारण. मिथिला मे एहि पावनि के सभ सं भारी पावनि कहल जाएत अछि. एकटा कहावत सेहो अछि जितिया पावनि बड़ भारी...धिआ पुता के ठोकि सुतएलौं अपने खएलौं भरि थारी.
एहि पावनि के पुत्र केर कामना... पुत्र केर दीर्घायु होबय केर लेल कएल जाएत अछि. एक तरहे कहि सकय छी जे एहि पावनि के मां अपन बेटा केर लेल करय छथिन्ह. उपवास कs कष्ट झेलय छथिन्ह. कहल जाएत अछि जे एहि अनुष्टान सं व्रती के शारीरिक सुख के अलावा कइटा रोग सं मुक्ति मिलैत छनि. व्रत के प्रभाव सं पुत्र-पौत्र सदा आरोग्य रहय छथिन्ह. उपवास केर बाद जीमोहन धारण कएला सं वंशक वृद्धि आओर समृद्धि होएत अछि. उपवास केर बाद राजा जीमूतवाहन केर कथा सेहो सुनल जाएत अछि. उपवास केर बाद पारण केर समय कई तरहक पकवान... खनाय- पिनाय होएत अछि. भोरे- भोर सुतले मे सं नेना-धिया-पुता के उठा कs नीक नीक चीज खाय लेल मिलैत अछि. मिठाई सभ सेहो मिलैत अछि.
एहि पावनि के पुत्र केर कामना... पुत्र केर दीर्घायु होबय केर लेल कएल जाएत अछि. एक तरहे कहि सकय छी जे एहि पावनि के मां अपन बेटा केर लेल करय छथिन्ह. उपवास कs कष्ट झेलय छथिन्ह. कहल जाएत अछि जे एहि अनुष्टान सं व्रती के शारीरिक सुख के अलावा कइटा रोग सं मुक्ति मिलैत छनि. व्रत के प्रभाव सं पुत्र-पौत्र सदा आरोग्य रहय छथिन्ह. उपवास केर बाद जीमोहन धारण कएला सं वंशक वृद्धि आओर समृद्धि होएत अछि. उपवास केर बाद राजा जीमूतवाहन केर कथा सेहो सुनल जाएत अछि. उपवास केर बाद पारण केर समय कई तरहक पकवान... खनाय- पिनाय होएत अछि. भोरे- भोर सुतले मे सं नेना-धिया-पुता के उठा कs नीक नीक चीज खाय लेल मिलैत अछि. मिठाई सभ सेहो मिलैत अछि.
सदस्यता लें टिप्पणियाँ भेजें (Atom)